Mendeku hitza ez dezu nere hiztegian aurkituko. Ez da esistitzen. Baina, nere inguruko batzuk ikusita, esango nuke, batzuentzako, mendekua gauza betegarria, lasaigarria dala...\nNoiz eta, besteak egindako mina inola ere gainetik kendu ezin danean. Egin dizuten horren eraginak, zure bizitza baldintzatzen duenean, modu erabatekoan..\nBaina pasatako zerbait bada, aspaldikoa, zure oroimenean baino geratzen ez dana... Ze zentzu dauka mendeku bila ibiltzeak? Mendeku-goseak, min egin dizun harekin lotzen baitzaitu; hark egindakoaren mamia, egunez egun gizenduz juten baita...\nBadaude ordea, mendekuaren unibertsoan, adibide txinpartagarriak. Hauxe, aspaldian entzun dedan onena:\nDOZENA BAT KROKETA\nPoteoan, jendea beti toki beretsuan ibiltzen da, eta jende berdintsuarekin alkartzen da, ordu berdintsuetan. Nere bi lagun hauek, beti harrapatzen ditu hirugarren batek taberna berean. Beti hauek baino beranduago sartzen da... Eta ez du sekula, sekula gero, poterik ordaintzen.\nBiei izurratzen die, baina bati, besteari baino gehiago. Gaur tabernara sartu danean, sekula baino gaiztoago begiratu dio bigarren honek. Arraultz bat bere begien aurrean airean eustea balego, frijitu igual.\nBestea, egunero-egunero bezela, gonbidatzera behartuta sentitu da:\n- Apa, ze hartu nahi dek?\n- Atera baxoerdi bat.\nGaur presaka dabil ordea, xuhurra. Kamarerari zuzendu zaio:\n- Gaur bazkaria prestatzen hasteko gogorik ez daukat eta, prestatuidazu dozena bat kroketa, eramateko.\nJun da kamarera barrenera, sukaldera, eta xuhurrak, komunerako bidea hartu du. Depositoa hustutzera, etxera abiatu baino lehen.\nEkarri du kamarerak kroketa paketea, Albal paperean bilduta; mostradorean utzi, eta atzera sukaldera abiatu da...\nXuhurrari kariñoa dion horrek, momentua aprobetxatu du. Estutu du trinko eskua, eta....\nAlbal pelota haundi bat zana, zapal-zapal eginda geratu da.\nKontu guztiarekin, nolabaiteko pelota itxura eman dio atzera.\n(Ezer gertatu ez balitz bezela.)\nSabotatzailearen begirada, gozatu egin da pixkat. Parreari eutsi ezin dion bestearen intziriak kutsatuta....\n. Patxi en 3:24 da manhã


Apirilaren 9an manifestazioa eginen dute Esnal, Xistor eta Parot anaien alde | Apirilaren 9an manifestazioa eginen dute Esnal, Xistor eta Parot anaien alde – iparraldekohitza\nLau euskal presoek 26 urte daramatzate preso, eta baldintzapean aske uzteko eskatua dute Frantzian preso dauden hirurek. Donibane Lohizunen eginen dute protesta, 17:00etan hasita. Apirilaren 5erako ere elkarretaratzera deitu dute.\nHeldu den larunbatean 26 urte beteko dira Jakes Esnal, Frederique Haranburu Xistor, Ion Kepa Parot eta Unai Parot atxilotu zituztenetik. “27. urtean sartuko dira jada, mende laurden baino gehiago preso”, azaldu du Emilie Martin Bagoaz-eko bozeramaileak. 60 eta 65 urte bitartean dituzte jada lau presoek, baina oraindik zigor luzeak dituzte betetzeko: Frantziako espetxeetan dituzten Esnal, Haranburu eta Ion Kepa Parotek bizi osorako espetxe zigorra dute, eta Unai Parotek, berriz, 40 urteko kondena.\nEsnal, Haranburu eta Ion Kepa Parotek baldintzapean askatzeko eskatua dute 2013tik, baina oraingoz epaileak ukatu egin ditu eskaera guziak. Esnalek heldu den apirilaren 5ean du haren kasua aztertzeko auzia, eta egun berean elkarretaratzera deitu du Bagoaz-ek, 19:00etan, Donibane Lohizunen (Lapurdi). Herri berean eginen dute apirilaren 9ko manifestazioa, 26 urte, aski da! Xistor, Jakes, Ion eta Unai askatu! lelopean.\nBagoaz-ek eta presoen senideek salatu dutenez, argudio politikoengatik ukatzen dizkiete baldintzapeko eskaera guziak presoei: “Txostenak ongi eginak dira”. Gauza bera gertatzen da baldintzapeko askatzeak eskatuak dituzten bertze presoekin zein larriki eri den Ibon Fernandez Iradirekin ere. “Botere politikoak tresna juridikoak instrumentalizatzen ditu”, salatu du Martinek.\nBagoaz-en ustez, Frantziako eta Espainiako Gobernuek ez dute pausorik eman presoak askatzeko bidean. Halere, Lorentxa Gimonen kasuan karrikako mobilizazioak lagundu zuela uste dute. Bertze presoekin gauza bera gertatzea espero dute, eta, beraz, herritarrei mobilizatzeko deia egin diete.


Gizon batek emakume bati eraso egin dio Bergaran - Bergara - Goiena.eus\nGizon batek emakume bati eraso egin dio Bergaran\nMaite Txintxurreta 2016-03-04 16:42\nAtzo arratsaldeko zazpiak eta erdiak inguruan herritar batek Bergarako Udaltzaingora deitu zuen Irizar kalean gizon batek emakume bat erasotu zuela esanez. Gizonezkoa genero indarkeriagatik inputatua izan da.\nUdaltzaingotik azaldu dutenez, abisua eman zuen herritarrak gizona eta emakumea oihuka ikusi zituen, eta gizona emakumea astintzen ari zen. Hala, udaltzainak eta ertzainak bertara joan ziren; iritsi zirenerako gizon-emakumeak lekutik mugitu ziren, baina herritarren azalpenei esker topatu ahal izan zituzten.\nErasotzailea genero indarkeriagatik inputatua izan dela azaldu dute Udaltzaingotik.\nBergarako Udaletik atzo izandako erasoa gaitzetsi dute ohar baten bidez:\n"Atzo herrian emakume batek jasotako genero indarkeriaren aurrean udalak emakumearekiko elkartasuna adierazi nahi du eta horrelako kasuetarako dauden laguntza guztiak bere esku jartzen ditu.\nAlde berean, ohar honen bidez, horrelako jokabide onartezinak, salatu eta gaitzetsi egiten ditu. Era berean, herritarrek gertakizun honen aurrean erakutsitako jarrera txalotu eta eskertzen du eta hurrengotan ere bide horretan jarraitzera animatzen du. Hau baita genero indarkeriarekin bukatzeko bideetako bat".\nUdaletik bezala, Bergarako Udaltzaingotik esku hartu zuten herritarren laguntza eta kolaborazioa eskertu nahi izan dute.


ADUNA 2018-05-01 12:53\nEkimen polita ari dira prestatzen adunarrak azken hilabeteotan. Juan Kruz Igerabideren ‘Ur, erori nahi ez zuen euri tanta’, taulagainean eskainiko dute.\nHerritarrak buru-belarri ari dira antzezpen musikatua prestatzen\nUr: erori nahi ez zuen tanta, antzezpen musikatuaren emanaldia.\nOndoren, gurasoen artean prestatutako pintxoak jango dituzte.\nUr tantaren istorioa\nUr izeneko euri tanta hodeitik zintzilik dago, eta ez du erori nahi. Behera begiratzen duenean ikaragarrizko kaosa ikusten du: ur tanta guztiak elkarrekin nahastuta, anabasa hutsean murgilduta. Lau haizeak etorriko zaizkio, banan bana. Ur erortzera bultzatu nahi dute, baikoitzak bere modura. “Oso argumentu jolastia du, umeentzat egokia”, gaineratu du Amaia Aramendik.\nDuela zenbait hilabete sutan jarritako lapikoa prest dago dagoeneko. Juan Kruz Igerabide idazle adunarraren ‘Ur, erori nahi ez zuen tanta’ taularatuko dute herritarrek. Bide aberasgarria izan da orain arte egindakoa. Miren Aburuza, Amaia Aramendi eta Miren Genua talde eragileko parte-hartzaile dira. Haiek azaldu dute zein izan zen ekimenaren abiapuntua: “Aiztondoko Plazida Otaño liburutegian, Ipuinen Unibertsoa familian ekimena antolatzen dute, hilean behin. Eragile ezberdinek prestatutako ipuin-kontaketak izaten dira. Liburuzainak, proposamena luzatu zigun Adunako gurasooi, saio bat antolatzeko eskatuz. Adunarrak izanik, Juan Kruzen ipuinen bat oinarri hartzea egokia izango litzatekeela aipatu zigun eta baita zenbait proposamen luzatu ere”.\nJuan Kruz Igerabiderekin harremanetan jarri ziren gurasoak, “eta sekulako oparia egin zigun. Guk ipuin bat begiz jota genuen, baina proposamen berria egin zigun berak. ‘Ur, erori nahi ez zuen tanta’ antzerki musikatua aurkeztu zigun. Bere etxean entzun ahal izan genuen, eta ikaragarri gustatu zitzaigun”, dio Amaia Aramendik.\nEskolarekin hitz egitea izan zen hurrengo pausoa. Antzerki musikatuan, “herriko haurrek parte hartzea zen gure helburua, eta horretarako, eskolara jotzea zen egokiena. Proposamena luzatu genien eta baiezkoa eman ziguten berehala. Horrek asko erraztu zuen bidea”.\nAntzezleak lotuta, musika-arloa lantzea egokitu zitzaien eragileei. “Loatzo musika eskolako kideengana jo genuen. Juan Kruzek emandako CD-a pasa genien eta gure asmoen berri ere azaldu genien”. Loatzoko kideek ere gogotsu hartu zuten ekimena.\nDenbora zen, ordea, arazo nagusiena. “Udaberri ingurua zen dagoeneko, eta ez zegoen entseguetarako denbora askorik. Bai Loatzoko kideek, baita eskolakoek ere, oso lotuta zituzten ikasturte amaiera aldeko ekimen, saio eta bestelakoak. Horregatik, ikasturte honetarako uztea erabaki genuen”.\nIkasturte berria hasi bezain pronto berrekin zioten ‘Ur: erori nahi ez zuen tanta’ antzezlan musikatua antolatzeari. “Ikuskizunari forma ematen hasteko lehen pausoak eman genituen. Juan Kruzek berak moldatu zuen testua, eta asko xehetu zuen, gure mailara ekarriz”. Eskolan gaia berrituta, lehen hezkuntzako ikasle helduenekin egiteko proposamena luzatu zuten. “Irakasleak gogotsu heldu dio gaiari. Ikasleei azaldu zien antzezlanaren berri, eta haiek ere gustura dabiltza. Nahi dutenek, antzeztu egingo dute eta gainerakoek, bestelako lanak egiteko aukera izango dute. Paperak banatuta, entseguetan murgilduta dabiltza orain”.\nLoatzo musika eskolan ere ari dira antzezlanak behar duen musika prestatzeko lanetan. “Haurren abesbatzako kideak arituko dira eta instrumenturen bat edo beste ere egon daiteke. Eskola lanean ari da, Loatzo ere bai eta laster, guzti hori elkartu eta ikuskizuna borobiltzen hasteko garaia iritsiko da”, azpimarratu du Miren Genuak.\nEszenatoki gainera igoko diren artista adunarren zerrenda haziz doa gainera. Ikuskizunean zehar, sehaska-kantu bat entzun ahal izango da eta hori abesteko, “Adunako guraso taldetxo bat animatu da. Bertan bizi den Maite Oiartzun musikariak zuzenduta arituko dira”.\nBi emanaldi dituzte aurreikusita. Miren Aburuzak azaldu duenez, “Plazida Otaño liburutegian eskaintzeko asmotan ekin genion bideari, baina hartu duen gorputza eta tamaina ikusita, herriko eragile asko tartean zela ikusita, beharrezkoa iruditzen zaigu herrian bertan ere eskaintzea”. Maiatzaren 4an, ostiralarekin, 17:00etan hasita, Adunako Asvinenean egingo dute estreinaldia eta maiatzaren 19an, 11:30etan hasita Zizurkilgo Atxulondon eskainiko dute antzezlan musikatua.\nKoordinatzaile lanak egitea egokitu zaio talde eragileari. Sei pertsona ari dira lan horietan, bakoitzak ahal duenetik eskaintzen: “Tartean badugu arte munduan dabilenik ere, eta haren ardura izango da, esaterako, eszenatokia prestatzea. Gainerakoan, eskolarekin harremanetan jarri, Loatzoko kideekin hitz egin, Juan Kruz Igerabiderekin bildu, Asvinenea elkartera joan… horrelakoak egin ditugu gehienbat”.\nAdunako eliza izan ohi da gisa honetako emanaldiak eskaintzeko gunea, “baina egokiago iruditzen zitzaigun beste kokaguneren bat bilatzea. Asvinenea herrian bertan izanda, bertara jotzea erabaki genuen. Dekoratu sinple batekin hornituko dugu eszenatokia”.\nHerri mailako ekimena izango da antzerki musikatua. Amaia Aramendik azaldu duenez, “eskolako ekimena izatetik harago doan zerbait da. Juan Kruzen partaidetza ikaragarria izan da. Testua moldatzeaz gain, asko lagundu digu musika edota dekorazioaren inguruko ideiak ematen, eta antzezpena prestatzeko laguntza ere eskainiko die eskolako kideei. Loatzoko musikariak, abeslari taldea…, jende asko ari da parte hartzen”.\nEmanaldi xumea antolatzea izan da helburua, hasiera-hasieratik: “Argi genuen herritarren artean prestatutako zerbait behar zuela izan. Bakoitzak beretik eskainiz, xumetasunetik, baina gozatzeko moduko zerbait prestatu nahi genuen. Oso bide polita izaten ari da hilabete hauetan egiten ari garena”, azpimarratu du Miren Aburuzak. Udalak ere laguntza eskaini dio ekimenari, babes ekonomikoa emanaz.\nJuan Kruz Igerabidek egindako lana eta ibilbidea ere azpimarratu nahi izan dute eragileek. “Bere ibilbide aberats hori errekonozitzeko eta balioan jartzeko modua ere eskaintzen digu ekitaldiak. Berak gurekin izan duen prestutasuna eskertu beharrean gaude”.


Hiria GUZTIAK __VALENCIA__ ALMOINES ALQUERIA DE LA CONDESA BARX BELLREGUARD BENIARJO GANDIA GUARDAMAR DE LA SAFOR LLOCNOU DE SANT JERONI MIRAMAR PALMA DE GANDIA PALMERA PILES RAFELCOFER TAVERNES DE LA VALLDIGNA TERRATEIG XERACO XERESA __ALICANTE__ LORCHA - ORXA\nGUZTIAK __VALENCIA__ ALMOINES ALQUERIA DE LA CONDESA BARX BELLREGUARD BENIARJO GANDIA GUARDAMAR DE LA SAFOR LLOCNOU DE SANT JERONI MIRAMAR PALMA DE GANDIA PALMERA PILES RAFELCOFER TAVERNES DE LA VALLDIGNA TERRATEIG XERACO XERESA __ALICANTE__ LORCHA - ORXA\nMerkataritza-lokala - Gandia (Paseo Germanías) , Eraikitako azalera 103m2, 1 bainugelak.\netxea - Palma de Gandia (Palma de Gandía) , Eraikitako azalera 173m2, 40m2, 4 Gelak, 1 bainugelak.\ntxaleta - Palma de Gandia (Marxuquera) , Eraikitako azalera 232m2, 773m2, 3 Gelak, 1 bainugelak,...\ntxaleta - Gandia (Marxuquera) , Eraikitako azalera 252m2, 45m2, 6 Gelak, 3 bainugelak, igerilekua.\npisu - Gandia (Raval) , Eraikitako azalera 117m2, 3 Gelak, 2 bainugelak, Igogailua.\nSalmenta 324.000 €\napartamentua - Gandia (Playa de Gandia) , Eraikitako azalera 100m2, 12m2, 4 Gelak, 2 bainugelak,...\nIndustria-pabiloia - Gandia , Eraikitako azalera 562m2, 2 bainugelak.\netxea - Xeresa , Eraikitako azalera 75m2, 2 Gelak, 2 bainugelak.\npisu - Gandia (Barrio de corea) , Eraikitako azalera 116m2, 3 Gelak, 2 bainugelak, Igogailua.\npisu - Gandia (Hospital) , Eraikitako azalera 136m2, 4 Gelak, 2 bainugelak, Igogailua.\nEraikina - Palma de Gandia (Pueblo) , Eraikitako azalera 348m2, 146m2, 50m2, 3 Gelak, 1...\npisu - Gandia (Eliptica) , Eraikitako azalera 96m2, 4 Gelak, 1 bainugelak, Igogailua.


Hiriko museoa - Donostia Kultura\nHiriko museoa2011. urtean ireki da berriro San Telmo, lau urteko itxialdiaren ondoren, eraberritze-egitasmoa burutu eta gero; horri esker, gune handiagoa dugu, bisitariari erakusketa iraunkor erabat berritua eskaintzeko gai dena, egun-eguneko baliabideak dituena eta euskal gizarteari ikuspegi berria dakarkiona, beste modu batez irakurtzen baita orain ondarea. Eraberritzeari esker, bestalde, San Telmok maila handiko aldikako erakusketak eskainiko ditu, zerbitzu berriak eta jarduera-programazio zabala; horien bidez, museoak ikus-entzule guztietara iritsi nahi luke.\nAteak zabalik berrirekiera asteburuan.\n"Aztarnak oroimenean" aretoa erakusketa iraunkorrean.\nMartxoaren 28an egin zen inaugurazioa, eta urteko gertaera nagusietako bat izan zen Donostian; ateak irekita egin ziren egunetan, apirilaren 2 eta 3an, ia 20.000 lagun bertaratu ziren ekipamendu eraberritua ezagutzera.\nIrekiz geroztik, erakusketa iraunkorrak eta egin diren aldizkakoek ―6 mil millones de Otros, Federico Fellini. El circo de las ilusiones, Fab Bots, La aventura de la Prehistoria en Gipuzkoa―, erreakzio positiboak sorrarazi dizkiete bisitariei, eta haiek ondo erantzun diete museoak egindako proposamenei, hala non, bisita-kopuruei dagokienez, aurreikuspenen gainetik ibili baikara.\nMuseoak parte hartu du hiriaren kultur bizitzan, eta beste elementu dinamizatzaile bat bihurtu da bertan; orain, beste etapa bati ekin dio: sendotu egin nahi da erreferentzia-gune gisa, eta, aldi berean, ikerkuntza- eta zabalkunde-programa berriak jarri nahi ditu martxan.\nSan Telmoren memoriak, batetik, museoan izandako bisiten kopurua jasotzen du. Bestetik, Urgull mendiko eskaintza koordinatuz jarraitzen du, eta berea du Motako Gazteluko Historiaren Etxeko erakusketaren ardura, non bisitari asko izaten baitira urtero.\nSan Telmo Museoko bisitariak:134.997\nErakusketen gunea (iraunkorra eta aldikakoa)\nDonostiako Parte Zaharrean egiten diren bisitak, Kalejira I eta II programen bitartez\nHistoriaren Etxeko erakusketako bisita gidatuak, Motako Gaztelukoak ―non bisitari asko izaten baita urtero― eta Urgull mendikoak.\nBisita gidatuak guztira\nBisita gidatua egin duten bisitariak guztira\nBerriz ere, Motako Gazteluko erakusketa izan da erreferente hirian, 119.719 bisitari izan baititu guztira; kopuru horrek aurreko urteetakoak gainditu ditu (104.637 2010ean, eta 98.973 2009an).\nAurreko urteetako jarduerak izan dira Urgull mendiko hiru guneetan: Liburutegia, Natur Txokoa eta Historiaren Etxea; uztail-abuztuetan, haur-programazioa izan zen, oso ondo hartua udako aisialdirako beste aukera gisa, natura, irakurketa eta hiriaren historia hobeto ezagutzeko. Cristina Enea Fundazioa arduratzen da Gobernadorearen Baterian den Natur Txokoaren eskaintzaz; Damen Bateriako liburutegia, berriz, Udal Liburutegien Zerbitzuak kudeatu du, ohi bezala; eta San Telmo Museoak jarraitzen du erakusketaz arduratzen, bai eta hiru jarduera-guneen arteko koordinazioaz ere.\nGaur egun, San Telmo Museoko Bildumen Katalogoak 27.379 objektu ditu inbentariatuta, eta honela sailkatuta:\n2011n, bultzada handia eman zaio piezak erosteari, bilduman ziren hutsuneak betetzeko xedez; batez ere, prestatzen ari den erakusketa iraunkor berria osatzeko. Urtean zehar, 477 pieza sartu dira Museoan; horietatik, 7 erosita, 285 aldi baterako gordailuan, eta 185 dohaintza gisa.\n2010. urtean bezala, lan asko egin da bildumak erregistratu, katalogatu eta argazkiak ateratzeko, batez ere urtearen lehen partean; izan ere, erosketak gehiago izan dira, eta Museoko erakusketa iraunkor berrirako hautaturiko bildumak prestatzeak eta eramateak kontrol eta informazio-premia gehiago sortu dituzte. Jantzien eta ehunen bildumei buruzko katalogazioari eta ikerkuntzari dagokienez, Ikerfolken lankidetza izan da aurte ere.\nUrtean zehar, asko bultzatu da museoko bildumei dagokien dokumentazioa digitalizatzea: piezen dosierrak, zahar-berritzeen txostenak, erosketen egiaztagiriak eta dokumentazioa, fitxa zaharrak, erregistro-liburuak, komunikazio-liburuak, eta abar. Lili Etxeko Artxiboa ―museoaren funtsa baita― digitalizatzen hasi gara IRARGIrekiko (Euskadiko Dokumentu Ondarearen Zentroa) hitzarmen bati esker. Orobat, digitalizatu egin da Caracasko Errege Konpainiaren Kopiatzailea, hori ere museoaren bildumetakoa baita.\nOrobat, lan asko egin da dokumentazio-sisteman: bildumen katalogoa, orain Filemaker-en, Dokumentazio Sistema Digital bihurtu da, eta hartara, aplikazio bakarrean biltzen ditu gero eta baliabide dokumental gehiago. Aurten, modulu bat gehitu zaio Museoko argazki digital guztiak kontrolatu eta haietara sarbidea izateko; beste modulu bat, berriz, bulegoko artxiboko dokumentazioa erregistratzeko eta kontrolatzeko; eta katalogoa orain arte digitalizaturiko dokumentazioarekin lotu da, hartara bildumen fitxatik haiei dagokien dokumentazio digitalera iritsi ahal izateko. Horretarako, Nafarroako unibertsitateko bi lagunen lankidetza izan dugu, gurekin praktiketan aritu baitira.\nKontsulten eta erreprodukzio-eskaeren kopurua aurreko urteetakoen antzekoa izan da. Ehundik gora kontsulta eta hogeita hamar bat erreprodukzio-eskaera.\nBildumen erosketaren osagarri, zenbait elkarrizketa grabatu dira, interes dokumentala duten ikus-entzunezko lekukotzak gordetzeko xedez: Gregorio Olasagasti, angula-harrapatzaile eta gabarrazaina, eta Manu Urtiaga, Pasaiako Esportatzaileen Kooperatibako telefonozaina.\n3.000 erabiltzaile inguru pasatu dira San Telmoko liburutegi espezializatutik, 2011n martxan jarri zenetik (martxoan ireki, baina maiatzean hasi zen bete-betean funtzionatzen). Denboraldi horretan, funts modernoko 1.300 mailegu zenbatu dira gutxi gorabehera, eta kontsulta asko funts zaharrekoak; izan dira San Telmon informazio bila etorri ohi diren ikertzaileak, bertako erakusketa-liburuxka, liburu eta aldizkari zaharrak kontsultatzera. Guztira, erreserba-funtsean ehun bat kontsulta izan dira gutxi goabehera.\n232 metro koadroko espazioan, 309 metro lineal dira apaletan, eta bertan 11.500 liburu; 12 azterketagune daude, ordenagailu eramangarrirako komexioarekin. Ordenagailu bat dago OPACerako eta interneten kontsulta egiteko. Gainera, besaulkien alde bat aldizkarien gune inguruan, eta haurrentzako txoko bat. STMko liburutegia museologian, artean, ondarearen kontserbazio eta zaharberritzean eta Euskal Herriko historian espezializatutako zentro izateko pentsatua da, etnografiaren, gizartearen, ekonomiaren, artearen eta historiaren ikuspuntutik.\nLiburutegiaren beraren lanaz gainera (erabiltzaleei arreta eskaintzea, materiala hautatea, 500 titulu inguru erostea, dokumentuak katalogatu eta teknikoki prestatzea, besteak beste), STMko liburutegiko langileek museoaren beste egitasmo batzuetan parte hartu dute, hala nola erakusketa iraunkorra garatzen eta muntatzen eta aldikako erakusketei dagozkien jardueretan (ipuin-kontaketa, irakurketara bultzatzeko lantegia, Federico Felliniri buruzko bibliografia espezifikoak, historiaurreari buruzko bibliografia). STMko Memoriaren Artxiboaren egitasmoan lan egin da beste batzuekin batera, XX. mendeko gizarte-, kultura-, politika- eta ekonomia-testuingurua eraiki ahal izateko.\nLiburutegiko erreserba-funtsean gordeta dauden XX. mendearen hasierako dokumentuen digitalizazioa ere bultzatu da, Dokumentazio Historikoko Funts Digitala martxan jartzeko. Abuztutik, bestalde, Museoko Komunikazio-departamentuari eta bisitak kudeatzeko zerbitzuari laguntzen ari gara hainbat zereginetan.\n2011. urtean, Kontserbazio-Zaharberritze Departamentuaren ahalegin nagusia bilduma iraunkorra prestatzea izan da; alderdi guztietan, baina batez ere etnografia eta altzarien alderdietan. Etnografiaren alderdian, 160 piezatik gora zaharberritu ziren guztira, eta erakusketa iraunkorrean daude dagoeneko. Era guztietako objektuak dira, batez ere lanabesak.\nAltzarien bildumaren parte bat baserriaren eszenografian sartua izateko zaharberritu da (hamabi aulki, bi kutxa, bi zizailu...), eta beste parte bat museoaren beste gela batzuetan kokatu da (elizako 13 banku eta zenbait kutxa...). Horrez gainera, hainbat arlotako kanpo-espezialistak kontratatu dira: metalekoak (60 pieza, batez ere objektu etnografikoak eta armak), ehunak (18 pare alpreta, hiru txapel karlista eta kasket bat), marmola (bi eskultura zaharberritzea, ondoren bilduma iraunkorrean ikusgai jartzeko) eta pintura (pintura-bilduma iraunkorra zaharberritzeko lanak amaitzea).\nMuseoaren inaugurazioarena amaitu ondoren, eta bildumak kontserbatzeari buruzko jarduerei jarraipena emanez, museoko funts "erakusgai jarri gabeak" atontzen ari gara, Gordailuko Ondare Higigarriaren Zentrora eraman eta bertan integratzeko. Horretarako, kanpoko enpresa espezializatu baten lankidetzaz hori ere, funtsetan gas inerteen bidez intsektuak akabatzeko tratamendu integral bati ekin diogu (1.486 margolan eta eskultura, guztira) Arte Ederren bildumako. Prozesu hori 2012ko urtean amaituko da.\nMuseoa berreraikitzeak markatu du, hein handi batean, Komunikazio departamentuaren erritmoa urteko lehen hilabeteetan. Berrinaugurazioa prestatzeaz gainera ―martxoaren 28an izan zen―, museoaren web-orri berria jarri zen martxan, eta horretan jardun dugu gero ere.\nMuseoa berreraikitzeak sortutako jakin-minak erakarri ditu komunikabideak ere, eta hortik etorri da museoa bertako, Espainiako eta nazioarteko komunikabide eta argitalpen asko eta era guztietakoetan agertzea: arkitektura- eta arte-argitalpenetan, orokorretan, egunkarietan, turismo-gidetan, eta abar.\nKomunikazio-departamentuaren lanaren beste parte handi bat aldikako erakusketa eta jarduerei zabalkundea ematea izan da; bereziki lan gogorra egin behar izan da instalazio berriek hartu zuten aldikako lehen erakusketaren inguruan, 6 mil millones de Otros, apirilaren 2an irekia jendearentzat.\nBestalde, museoan programazio egonkorra hasi ondoren, beste ekimen batzuk jarri dira martxan, hala nola museoaren hileroko jarduerak biltzen dituen liburuxka bat argitaratzea. Informazio horri euskarri digitaletatik ere ematen zaio zabalkundea.\nMuseoa hasia da agertzen sare sozialetan, eta 2011n martxan jarri du twitter kontua, @santelmomuseo, komunikazio-bide berriak irekitzeko ahaleginean; 2012an, jarraipena emango zaio.\n2011n, San Telmo Museoa lankide-sare bat eratuz joan da zenbait arlotan eta zenbait helburuz. Hona hemen zerrenda:\nGipuzkoako Foru Aldundia, Eusko Jaurlaritza, Espainiako Gobernuko Kultura Ministerioa, Donostiako Udala, Tolosako Udala.\nErakunde eta instiuzioak\nFondation Good Planet, Euskalerriaren Adiskideen Elkartea, Euskadiko Filmategia, Aranzadi Zientzia Elkartea, Ahotsak, Eusko Ikaskuntza, Fundación Cristina Enea Fundazioa, Santuario de Loiola, Zinemaldia-Festival Internacional de Cine, Heineken Jazzaldia, Elhuyar Fundazioa, Gobernantza Institutua, Lenbur Fundazioa, Conexiones Improbables, Gipuzkoako Artxibo Orokorra, Loiolako Santutegiko Biblioteca Ignaciana, Gipuzkoko Protokoloen Artxibo Historikoa (Oñati), Irargi.\nDonostiako Museoen Sarea, Untzi Museoa, Aquariuma, Museum Cemento Rezola, Eureka! Zientzia Museoa, Oiasso Erromatar Museoa, Igartubeiti Museoa, Ondartxo, Zeraingo Kultur Parkea, Makina Erremintaren Museoa, Oteiza Museoa, Lenbur, Artium, Balenciaga Museoa, Euskal Museoa (Bilbo), Bilboko Arte Ederren Museoa, Musée Basque (Baiona), CCCB (Barcelona), Museo Egipcio (Bartzelona), Centro de Arte Santa Mónica (Bartzelona), Museo de la Inmigración (Bartzelona), Disseny Hub (Bartzelona), Museo del Prado (Madril), MUCYT- Museo Ciencia y Tecnología (Madril), Museo Escultura (Valladolid), Patio Herreriano (Valladolid), Museo Centro de Arte Reina Sofía (Madril), Fundación ICO (Madril), La Casa Encendida (Madril), Musée Quai de Branly (Paris), Musée d'Orsay (Paris), Petit Palais (Paris), Galería Altxerri, Galería Moisés Pérez de Albeniz (Iruña).\nParte Hartuz, Sartu, Prosalus, CongdEuskadi, Haurralde Fundazioa, ONCE, Gainditzen, Proyecto Hombre, Ropka Euskadi, Acnur, Hirukide, Ecologistas en Acción, Gurutze Gorria, Amnistía Internacional, Gizalde, Nagusilan, Emaús, ASG-GEE, SOS Arrazakeria, Atzegi, Polo Matia Fundazioa, Caritas, Agipad, Fundación Juan Ciudad, Arrats, Loiola Etxea, Plus 55, Bagera, Greenpeace Gipuzkoa, Kalapie, Donostiako Orfeoia, Gaztetxoen Elkartea, Kutxa.\nADEGI, Kutxa, La Caixa, Fagor, Grupo i68, Obe Hettich, Pakea (Klinika).\nEskolak, euskaltegiak, EHU-UPV, Deusto, Udako Ikastaroak-EHU, Red académica i2basque, TKNIKA, Unesco Katedra-EHU, Deustuko Unibertsitatea, Humanitate eta Hezkuntza Zientzien Fakultatea.\nDonostia Turismo, Basque Tour, Gipuzkoa Turismo, Oficinas de turismo Euskadi, Offices de tourisme Pays Basque, kongresu-agentziak, receptivos.


Irene Monteroren 'off'-eko elkarrizketa filtratu izana gaitzetsi du EITBk | Bizigiro | Berria\nNoiz sortua: 2020-06-01 15:07:54\nMartxoaren 9an, En jake saioan, elkarrizketa egin zioten Espainiako Berdintasun ministroari, eta aurretik kazetariarekin izandako solasaldia filtratu du Abc egunkariak.\nIrene Montero Berdintasun ministroa, artxiboko irudi batean. Emilio Naranjo / EFE Tamaina handiagoan ikusi\nEspainiako politikan hautsak harrotu dituzte Irene Montero Berdintasun ministroak esandako batzuek: «Martxoaren 8ko manifestazioetan jendea gutxiago ibili izana koronabirusaren ondorio izan zen, baina ez dut hori esango». ETB2 kateko En jake saioan elkarrizketa egin zioten ministroari Martxoaren 8ko mobilizazioen biharamunean, eta elkarrizketa horren aurretik kazetariarekin izandako solasaldian esan zituen hitz horiek. Abc egunkariak gaur goizean eman du argitara bideo hori.\nEguerdian, EITBk ohar bat kaleratu du, eta filtrazioa «tamalgarritzat» jo, baita horrek ministroari berari ekar diezaiokeen kaltea ere. Era berean, argi utzi nahi izan du hedabide publikoak filtrazio horrekin ez duela inongo zerikusirik izan, eta En jake saioak elkarrizketa zuzenean eman zuela.\nEITBk ere argitu du «elkarrizketa egin aurretik izandako solas lasaia» ez zela En jake saioan izan, ezta beste inongo saiotan ere. Hedabide publikoa ekintza judizialak gauzatzea aztertzen ari da.


Ebk bere kexa aurkeztu du Munduko Merkataritza Erakundearen aurrean Estatu Batuetako euskal etxeen artean | Consumer\nEbk bere kexa aurkeztu du Munduko Merkataritza Erakundearen aurrean Estatu Batuetako euskal etxeen artean\nEstatu Batuetako erabakiaren aurkako kexa MMAren osasun eta fitosanitarioen batzordean aurkeztu zen, eta, horren ondoren, Aebetako ordezkariek aldeko erantzuna ematea espero zen. Hala ere, Espainiako klementinen inportazioari berriro ekiteak ez du etenik. Egoera hori duela hiru hilabete hasi zen, AEBak Espainiako klementinak sartzea debekatu zuenean, Mediterraneoko euli-larbak produktuan detektatu zirela esanez. Aurreko kanpainan 100.000 tona zitriko esportatzea eragotzi du erabakiak.\nJesus Zorrilla Nekazaritza Gaietako sailburuak baikorra izan da, negoziazioaren bidez konponbide bat lortzeko. Hala ez bada, eta El Pais egunkariak dioenez, ez du baztertzen MMEren Aldeak Konpontzeko Organora jotzeko aukera, arazoa oztopo komertzialtzat har dadin eta ez arazo fitosanitario gisa, orain arte AEBek egin duten bezala.\nNegoziazioek apirilean jarraituko dute, Estatu Batuetako teknikariak Espainiako ordezkaritza batekin elkartzen direnean irtenbide bat bilatzeko. Oraingo honetan, AEBek laster onartuko duten protokolo zitrikola berriaren edukiari buruzko akordioa lortzea espero da.\nAEB arazo fitosanitarioak beto espainiar klementinak larvas de mosca del mediterráneo-eu OMC-eu UE Valentzia zitrikoak


Zabaldu dute intsumisioa Bergaran nola bizi izan zuten jasotzen duen erakusketa - Bergara - Goiena.eus\nZabaldu dute intsumisioa Bergaran nola bizi izan zuten jasotzen duen erakusketa\nOihana Elortza 2021-10-02 16:01\nArgazki asko, kartel ugari, gertakariak kronologikoki kontatzen dituzten datuak zein prentsako artikuluak eta ikus entzunezko bat daude, besteak beste, Aroztegi aretoan zabaldu duten erakusketan. Intsumisioaren mugimendua Bergaran nola bizi izan zuten kontatzea da helburu.\nErakusketa bera hilaren 24ra arte egongo da zabalik. Urriaren 13an, baina, Intsumisioa Bergaran. Desobedientziarako bide bat izeneko dokumentala estreinatuko dute Seminarixoan (20:00), Asier Altuna Kixi-ren aspaldiko beste lan batekin batera, gaiarekin lotura duena. Aurrerago gaztetxean ekitaldiren bat egiteko asmoa ere badute.\nBergarako intsumisio mugimendua Aroztegin ikusgai, urriaren 1etik aurrera\nJokin Bereziartua Lizarazu ira 28 Bergara\nBergarako intsumisio mugimendua protagonista duen erakusketa irekiko dute Aroztegi aretoan urriaren 1ean eta urriaren 24ra arte egongo da ikusgai. ...


#WolframDeuna: zientzia umoretik | barretartia\n#WolframDeuna: zientzia umoretik\nnoviembre 9, 2015 · de barretartia\t· en Entzuteko, Ikusteko, Irakurtzeko.\t·\nPasa den asteazkenean, Zientzia.eus atariaren atal berria aurkezteko Wolfram Deuna! ekitaldia antolatu zuten Elhuyarrek eta horren aitzakian hainbat zientzialari eta zientzia-zale gonbidatu gintuzten bertan hartzeko. Ekitaldiaren izena eta lekua ez ziren kasualitatea, Bergarako seminarioan isolatu baitzuten Elhuyar anaiek wolframa, euskal zientziak elementu kimikoen taula periodikoari egin dion ekarpena.\nHala, udaletxeko pleno aretoan izan zen ospakizuna, eta umorez eta zientziaz blaitutako hitzaldi laburrak izan ziren ekitaldiaren ardatza. Ibon Cancio biologoa, Koldo Garcia genetikaria, Ines Garmendia matematikaria, Josu Lezameta euskara irakaslea (a zer nolako ilusioa aurrez aurre ezagutzea!), Josu Lopez-Gazpio kimikaria, Uxune Martinez soziologo eta zientzia-dibulgatzailea, Amaia Portugal kazetariak eta nik parte hartu genuen bertan.\nNiretzat egun berezia izan zen, izan ere, aukera eman zidan lehenbiziko aldiz jendearen aurrean monologo bat egiteko. Adrenalinaz lepo (5 minutu bakarrik genituen bakoitzak), izugarri gozatu nuen entzuten eta parte hartzen. Zalantzarik gabe, mugarri bat izan da niretzat. Mila esker aukeragatik!\nHona hemen TEKNOPOLIS saioak eta GOIENAk egindako kronikak.\nEta hau nire monologia (gutxi gora behera):\n“Badira norberaren bizitzan une bereziak, gogoangarriak eta mugarriak izaten direnak. Juan Jose eta Fausto Elhuyar anaiek Wolframioa bereizi zuten eguna, adibidez, zedarria izan zen historiarako.\nNorberaren bizitzan ere mugarriak diren gertaerak daude. Eta gaur horietako batzuk azaldu nahi dizkizuet. LEHENENGOA unibertsitatera kazetaritza ikastera joan nintzenekoa da. Hantxe joan nintzen, ilusioz beteta, ezagutza eta ikerketaren tenplura… eta ondo gogoratzen naiz bai, lehen egun hartaz, BIdaitxungo autobusean iritsitakoan. Euria eta haizea ari zuen eta nola esan… Leioako Campusa neguan garai hartan behintzat pixka bat TRIXTEA zela esan genezake, modurik elegantenean. MORDOR ematen zuen!\nOrdurarte makina telesail eta pelikula ikusita nuen eta Oxford eta Cambrige bezalako zerbait nuen buruan, baina han ez nuen ez GAMMA eta ez KAPA hermandaderik topatu. KAPA ez baina KAPE bai. KAPETERIKO hermandadea , alegia.\nBaina lehen ikasturte hartan BIZKAITARRAK ezagutu nituen. Txundituta, txoratuta, liluratuta utzi ninduen haien berbakerak, nahiz eta, wolframioaren antzera, bakartuta sentitu nintzen hasieran, ezer ez bainuen ulertzen. Esperientzia hark euskararen mugak zabalduarazi zizkidan, eta euskalkiekiko maitasunaren atea ireki. Orduan ez nuen irudikatu ere egiten urte batzuk beranduago bizkaitarrez inguratuta egingo nuela lan.\nIzan ere, BESTE MUGARRI GARRANTZITSU BAT UEU ezagutu nuenekoa da, 1996. urtean, karrerako lzugarren mailan. ELHUYAR aldizkariko zuzendaria zen Eustakio Arrojeria herrikideak deitu zidan, uda horretan UEUren prensa-bulegoan lan egiteko. Ordurarte aitortzen dut ez nuela UEUtaz ezer entzun, eta egia esan, jakin-min handiarekin joan nintzen. Eta Larraonara iristean, klaretiarren egoitza iluneko ateaz gain, mundu berri oso bat ere zabaldu zitzaidan begien aurrean. Zergatik? Ba hantxe ezagutu nuelako unibertsitate munduko fauna guztiz koloretsua!\nINFORMATIKARIAK. Ordurarte uste nuenaren aurka, informatikariak elkarrekin ibiltzen ziren alde batetik bestera taldean, gregarioak ziren! Euskarazko softwarea sustatzea zuten helburu, baina dantzarako software inkorporatua zuten, alajaina!\nHIZKUNTZALARIAK euskararen sekretuak argitzeko misioak ematen duen izen ona baliatzen zuten. Ergatiboaren zaldunak ziren! Batzuetan, hori bai, GLOTODIDAKTIKOEKIN liskarrak izaten zituzten K marka irakasteko ikuspuntu desberdinak zirela eta. Gero pasilloko billarrean jolasten adiskidetzen ziren.\nNATUR ZIENTZIETAKOAK berriz, ederrak, osasuntsuak, irrifartsuak eta basoko belardien antzera, frexko-frexkoak eta laginketak egiteko prest beti. Baita Iruñeko alde zaharrean ere.\nANTROPOLOGOAK, erritmo geldoagoan, patxadan eta patxaran, taberna ondoan kafe-indusketak egiten zituzten. Gauean, berriz, metamorfoseatu eta Indiana Jones bilakatzen ziren, Galdutako tabernaren bila.\nEta KIMIKARIAK… ai kimikariak! Hauentzat ez zegoen ordutegirik, ez egitaraurik. Beraien alkimia propioa sortzen zuten, eta bereziki FISIKARIEKIN aleazioak egiteko zaleak ziren!\nHauek eta beste asko ezagutu nituen urte hartan Iruñean. Zientzia eta ezagutzaren gizatasuna ezagutu nuen bertan. Pertsonak alegia. Eta aizue, haietako gehienak bizkaitarrak ziren, gainera!!! Ordutik nire bizitza ezagutzaren mundu honekin lotuta geratu da, baina, Wolframioa ez bezala, bakartuta barik, beraien artean (zuen artean) moldakortuta nagoela aitortu behar dut. Gora zientzia eta zientzialariak!\nIdoia Torregarai “\n← #Hitzmoloia eta Behobia-Donostia\nAitziber Garmendia: “Umorea gizonezkoei gordetako esparru bat izan da beti” →


IK4-IKERLAN-ek txertatutako sistema fidagarriak garatzeko duen gaitasuna erakutsi du Europan | IKERLAN\nIK4-IKERLAN-ek txertatutako sistema fidagarriak garatzeko duen gaitasuna erakutsi du Europan\nZentroak esparru honetako erreferentziazko topaketatzat jotzen den Embedded World 2016 azokan parte hartu du\nBertan, garraioa, energia edota ekipo-ondasunen sektoreetarako aplikazio kritikoetan lortu duen espezializazioa jarri du ikusgai\nIK4-IKERLANek mundu osoko enpresa, hornitzaile eta garapen-zentro nagusien aurrean aurkeztu ditu txertatutako sistemen esparruko bere eskaintza eta gaitasunak, esparru honetako nazioarteko erreferentzia nagusitzat jotzen den Embedded World 2016 azokaren barruan. Topaketa Nuremberg-en (Alemania) egin da otsailaren 23tik 25era, eta 939 erakusketari eta 30.000 bisitari baino gehiago bildu ditu.\nZentroak elektronikaren esparruan dituen indar handienetako bat erakutsi du: aplikazio kritikoetarako txertatutako sistema fidagarriak garatzeko gaitasuna. Sistema elektroniko hauek fidagarritasun-baldintza ezin zorrotzagoei erantzun behar diete, izan ere, haien kontrolpean dauden funtzioetan akatsen bat izanez gero, ondorioak oso larriak izango bailirateke pertsonen segurtasunari nahiz emaitza ekonomikoei dagokienez.\nIK4-IKERLANek ondoz ondoko bigarren urte parte hartu du Embedded World topaketan, eta bertan, garraioa, ekipo-ondasunak eta energia bezalako sektoreetako bezeroekin batera landutako garapenak jarri ditu ikusgai. Horri esker, txertatutako sistemen esparruan duen erreferentziazko irudia indartu du esparru horretako erakunde puntakoenen aurrean.\nZentroak oso balantze positiboa egin du azokan izandako parte-hartzeaz. "Embedded World erakusleiho ezin hobea da, txertatutako sistemen esparruan dauzkagun gaitasunak sektoreko eragile nagusien aurrean erakusteko, bereziki kontuan izanda eragile horiek teknologia honi antzeman dioten balioa sortzeko potentzialtasun handia", adierazi du David Gonzalezek, zentroko Txertatutako Sistema Fidagarrien arloko ikertzaileak.\nEmbedded World 2016 azokak, txertatutako sistemen sektoreari begira duen garrantzia egiaztatu du oraingo edizioan. Aurten, topaketak orain arteko marka guztiak hobetu ditu, guztira 30.063 bisitari erakarri baititu (iaz baino % 17 gehiago), horien herenak Alemaniatik kanpo. Azokan, 38 herrialdetako 939 enpresa ordezkatuta egon dira, eta hitzaldietan sektoreko izenik garrantzitsuenetakoek parte hartu dute.


2020 07 30 · Durangoko auzoetara hedatuko da 'Uda Kulturaz Blai' jaialdia abuztuan zehar\nSegurtasun neurri guztiak bermatuz, ikuskizunak herriko auzo ezberdinetara hedatuko dituzte.\n'UdaKulturaz Blai', Durangoko Udalak uda garairako prestatu duen kultur progamazioa, herriko auzoetara hedatuko da abuztuan zehar. Orain artean Landako ikastetxeko patioan eta Plateruenan egin bada ere, programazioaren bigarren zatia auzoetara zabalduko da.\nGauzak horrela, ikuskizunak Aramotzen, San Fauston, Tabiran edota erdiguneko beste hainbat txokotan ikusi ahalko dira. Lehen aukera larunbat honetan izango da, abuztuaren 1ean, Rojo Telón Circo konpainiaren 'Son Ellas' ikuskizuna Aramotz auzoko Errotaritxuena parkean gozatu ahalko baita.\n"Orain artean egin den bezala, segurtasun neurri guztiak bermatuko dira ikuskizun hauetan. Kulturaren aldeko apustu garrantzitsua egin dugu Udaletik uda honetarako, eta apustu hori herriko beste txoko batzuetara eraman nahi dugu, guztiok osatzen baitugu Durango, ez soilik erdigunea".\nGuztira,40 kultur ekitaldi inguruk osatuko dute 'Uda Kulturaz Blai'ren programazioa. Ikuskizunetarako gonbidapenak (dohain) aldez aurretik hartu beharko dira hurrengo puntuetan:\n·Durangoko Arte eta Historia Museoan\n·Telefonoz: 94 603 00 20\n·Internetez: www.kutxabank.com (zerbitzu honek 0,60 €ko komisioa kobratzen du sarrera bakoitzagatik).\nAzken eguneratzearen data: 2020ko uztailaren 30a, 14:29


Eskualdeak Euskal Herria bisitatzeko - Basklink\nEuskal Herriko hiririk handiena eta kosmopolitena da Bilbo. Azken 25 urteetan hiri industrial eta iluna izatetik bizia eta modernoa izatera pasatu da. Itsasadarra da aldaketa horren lekuko: 70 eta 80ko hamarkadetako labe garaiek paseo eder eta Guggenheim museoa bezalako eraikin ikusgarriei pasa diete lekukoa.\nItsas bazterretik pixka bat urrunduz, hiria eta herri txikiak bikain ezkontzen diren Euskal Herriko eskualdea ezagutzea proposatzen dizugu. Gasteiz eta inguruez ari gara. Euskal Herriko eskualde hau aproposa da familian bidaiatzen dutenentzat, lasaitasuna nahi dutenentzat zein gastronomiazaleentzat.\nBidasoa ibaia Lapurdi, Gipuzkoa eta Nafarroa elkartzen dituen ibaia da. Erratzu inguruan sortzen da eta Txingudiko badian itsasoratzen. Ibilbidearen hasieran "Baztan ibaia" izenez deitzen da, eta Doneztebera iristean hartzen du "Bidasoa" izena. Lasai ibiliko zara kirol apur bat eginez edo leku ederrak bisitatuz.


50. Urteurreneko Txapelketak bere lehen eta irabazle bakarra ezagutuko du bihar | Oriamendi 2010\n50. Urteurreneko Txapelketak bere lehen eta irabazle bakarra ezagutuko du bihar\nJuaneneak eta Endikak Urriza eta Zubiriren aurka jokatuko dute bihar, 16:15etik aurrera, Galarretako 50. urteurreneko finala. Irabazleek euren izena jarriko dute palmaresean eta ez du beste txapeldunik ezagutuko, efemeride berezi bat ospatzen den txapelketa berezia baita. Final handiaren pizgarri bat gehiago da.\nHorrela, txapelketa ekainaren 20an hasi zen lehia berdinarekin itxiko da. Hori bai, hilabete honetan gauzak zertxobait aldatu dira. Lehen partida hartan Juanenea eta Endika Urriza eta Zubiri baino gehiago izan ziren. Iruñeko aurrelariak ez zuen txapelketa bere jokorik onenarekin hasi, baina partidak aurrera egin ahala hobera joan da, eta joan den astean finalerdian eta ligaxkako azken lehian\nindartsu eta bere bertsio onenetik gertu ikusi zen.\nJuaneneak eta Endikak 28-35ekoa errepikatzea zailagoa izango da, baina gorriak izango dira faboritoak. Txapelketa osoan zehar irabazi dute faboritismo hori. Lehen bi partidak ondo irabazi zituzten eta hirugarrena galdu zuten, baina lehen postua eta finala poltsikoan zituztela. Ziur egon dira eta bikain uztartu dira Saldiaseko bi pilotariak.\nFinal osoa nafarra da eta pizgarri asko ditu. Juanenea aurrelari bikaina bihurtu da eta Endikak aurkariak menderatzen ditu atzealdean. Huts gutxi egiten dituzte tanto gutxi oparituz, baina hori ere Urriza eta Zubiriren ezaugarria da bigarren partidatik aurrera. Goizuetako atzelariak hobetzen egiten jarraitzen du, eta oso seguru dabil. Urrizaren bertuteak denek ezagutzen dituzte. Horrela, aurkariek materiala aukeratzen dutenean, beti bilatzen dute Iruñeko aurrelaria saihestea. Bera jokoan ez sartzea izaten da helburua eta horregatik aukeratzen dituzte pilota biziak.\nLau pilotariek partida gogorra izango dela eta finalak ezberdinak direla esan dute. Ligaxkako partida ez dute erreferentziatzat hartzen eta ordutik urdinek hobera egin dutela badakite. Sasoian eta jokoarekin datoz lau pilotariak.\nEndikak saketik menderatzea eta Urriza saihestea bilatuko du. Urdinek partida asko jokatu dituzte eta badakite presioa naturaltasunez eramaten. Nerbio horiek epeltzea garrantzitsua da finaletan.


Balorazio oso onarekin itxi dute aurtengo Merkatu Txikia - Tolosa - Tolosaldeko ataria\nBalorazio oso onarekin itxi dute aurtengo Merkatu Txikia\nJosu Artutxa Dorronsoro 2019-01-10 13:30\nKultur etxeko aretoa txiki geratu zaie aurten. IRATI SAIZAR\n15.000 euro baino gehiago bildu ditu Laskorain ikastolak, 23. merkatu txikian; bi astean lanean aritu direnak eskertu nahi izan dituzte.\nTolosako Laskorain ikastola oso pozik azaldu da, aurtengo Merkatu Txikia baloratzerakoan. Iñaki Olaetxea Laskorain Ikastolako kudeatzaileak azaldu du, «berrerabilpena bultzatzea» izan dutela helburu, beste behin.\nSalerosketaren bitartez lortutako dirua, Gobernuz Kanpoko Erakundei ematen diete. Aurten, Ibarrako Misio Taldearen, Baltistan Fundazioaren eta Tolosaldea Sahararekin elkartearen artean banatu dute. Aurten, 15.000 euro baino gehiago lortu dira, iaz baino 1.000 gehiago. «Urte batetik bestera handituz doa ekarpen ekonomikoa, baina antzeko kopuruetan ibiltzen gara beti». Saldu gabeko guztia, gainera, berrerabilpenera bideratzen dute, eta Emauseko Trapukeriek jaso dute aurten ere. «Bi kamioi oso bete ditugu geratu diren gauzekin».\nErosleen artean, migratzaileen eta egoera ekonomiko onean ez dauden familien kopurua izugarri igo dela diote. «Prezio duinean eta merkean erosteko aukera eskaintzen dugu». Horien artean jantzien izan dute eskaera handiena, eta bestelako erosleek jostailuak edo liburuak erosi dituzte. «Eskerrak eman nahi dizkiegu lanean aritu diren 150 bolondresei, eta produktuak eman dituzten 80 dendei».


Diru-laguntzen plan estrategikoa onartuta ia 453.000 euro banatuko dira herriko elkarte eta erabiltzaileen arteanUrnietako udala | Urnietako udala\nDiru-laguntzen plan estrategikoa onartuta ia 453.000 euro banatuko dira herriko elkarte eta erabiltzaileen artean\nDiru-laguntzen plan estrategikoaren aldaketa onartu zen atzo Urnietako Udalean ospaturiko udalbatzarrean, eta horrenbestez, hasi da 2020.urteko diru-laguntzak banatzeko jarraitu behar den prozesua. Orotara, “ia 453.000 euro banatuko zaizkie herriko elkarte eta erabiltzaileei haien jarduerak aurrera eraman ditzaten” azaldu zuen Mikel Pagola alkateak.\nIaz baino 13.000 euro gehiago\nAurreko urteko aurrekontu kopuruarekin alderaketa eginez gero, 13.000 euro gehiago bideratuko dira diru-laguntzen atalera, eta 2019.urteko likidazioarekin konparatuz gero berriz, ia 40.000 euro gehiago aurreikusten dira. Elkarte bakoitzari banatuko zaizkion kopuruak zehazterako orduan, eta partida berriak sortzerako orduan, Pagolak esan zuen, elkarte horiek aurreikusita duten programazioa hartu dela kontuan.\n7 partida berri sortu dira\n2020.urteko diru-laguntzen plan estrategikoan 7 partida berri sortu dira eta beste hainbat aldatu dira. Esate baterako, Buruntzaldeako kiroldegietan igeriketa ikastaroetan parte hartzen duten urnietarrei laguntzak emateko 9.700 euro bideratuko dira. Bestalde, Urnietako parrokiarekin lankidetza hitzarmen bat sinatuko da San Migel elizako erlojua aldatzeko eta zaintzeko. 23.000 euro bideratuko dira zeregin horretara. Era berean, nabarmendu behar da Urnietako Caritasi 4.000 euroko diru-laguntza berri bat emango zaiola. Eta azkenik, bi elkarterekin hitzarmen berriak gauzatuko dira, Etxeberri auzoko bizilagunen elkartearekin eta Andoaingo Txirrindularitza eskolarekin, hain zuzen. Izan ere, bi elkarte horiek hitzarmen bidez izan beharrean konkurrentzia bidez jasotzen zituzten diru-laguntzak orain arte. 4.000 euro eta 2.600 euro emango zaizkie hurrenez hurren.\nDiru-laguntzen plan estrategikoa EAJ-ren aldeko bozkarekin atera zen aurrera. EH Bilduk eta PSE-k ostera, abstentziora jo zuten plan honek lanketa sakonago baten premia duela argudiatuta. Behin plana onartuta, elkarteei lehenbailehen laguntzak eman ahal izateko jarraitu beharreko bideari hasiera emango zaio.\nAldundiarekin akordioa eta herriko merkataritza indartzeko ekimena\nBeste hainbat puntu ere onartu ziren atzoko udalbatzarrean. Alde batetik, ldiazabal 46-48 udal espazioen erabilera Gipuzkoako Foru Aldundiari lagatzea. Trukean Aldundiak bere gain hartuko du Etxeberrin egingo diren tutoritzapeko etxebizitza zerbitzurako pisu berrien kostua, eta gainera, 450.000 euroko ekarpena egingo dio Udalari Jubilatuen Egoitza berritzen laguntzeko.\nBestalde, herritarren arreta zerbitzua lan egiteko modu berri batera egokitzeko enplegu plan bat onartu zen. Lau urteko gauzatze epea izango du planak, legealdiarekin lotuta. Halaber, 2020ko martxoaren 8ari buruzko EUDELen erakunde-adierazpen proposamena aurrera atera zen, eta baita, EH Bilduk Urnietako komertzioari lehentasuna emateko, beharrezko ekimenak abian jartzeko eta epe motzean egikaritzeko eskatzen zuen mozioa ere. Udala hasi lanean, izan ere, dagoeneko ospatu da bilera bat herriko merkatariekin eta bigarrengo bat deituta dago martxoaren bederatzirako. Zentzu horretan, Pagola alkateak konpromisoa adierazi zuen “mahai hori aurrera bultzatzeko eta merkatariek eskatu diguten laguntza emateko”.\nAzken puntu horiek aho batez onartu zituzten Udalean ordezkaritza duten hiru alderdiek.\n← Asier Nieblaren atea Lekaioko sarreran indarkeria matxistaren gaineko hausnarketa etengabea izan dadin\nUdalak interneteko pintxoak banatu ditu, etxean internetik ez duten ikasleek klaseak online jarraitzeko aukera izan dezaten\nApirilaren 9tik 13ra bitarte Udalak harremanetarako jarritako telefonoek ez dute zerbitzurik emango Aste Santua dela eta\nGazteria sailak “zaindu zure pentsamenduak saihestu bukle negatiboak” bideoa sortu du\n" 10 + 10 " equals toberdin


Fruta-burruntziak txokolatearekin | Consumer\n300 g de marrubiak\n300 g de udareak\nTxokolatezko estaldura maria bainuan desegiten dugu, poliki-poliki bota dadin, eta ez erre eta ez itsatsi ontzia.\nZuritu eta zatitu fruta, estali pixka bat estalduran eta utzi xukatzen. Txokolatea hoztea eta solidotzea espero dugu. Txokolatea fruten gainean gogortu ondoren, brotxeta batekin igotzen ditugu, zerbitzatzeko moduan.\nTxokolate epelaren gainetik fruitu lehorrak ere moztu ditzakegu fruta gainean, horrela ikusgarriagoa gera dadin.\nAzukreak 50,3g 56%\nPostrerako errezeta ezin hobea da, fresa, platanoa eta udarea bezalako frutak agertzeak onura eta mantenugai ugari ematen dizkio organismoari. Magnesioa, potasioa, burdina, kaltzioa eta zuntza eta A, C, E eta B bitaminak dira mineral iturri. Txokolateak, berriz, gantz eta azukre ugari du, kakao-mailaren arabera. Kakaoaren %75 txokolatea da. Hala ere, kaltzioaren, burdinaren, magnesioaren eta fosforoaren iturri da, eta antioxidatzaileen tamaina handia du. Gainera, pizgarria da, kontsumitzen dugun bakoitzean ongizate-sentsazio atsegina hartzen baitugu. Kakaoak endorfinak eta gure aldartea hobetzen duten hormonak handitzen laguntzen du. Neurrian kontsumitzeko errezeta da. Kasu honetan, gantz saturatua handia da.


2018ko Asti Lekuko eguna, egun ederra ikastolako familiekin - Asti Leku ikastola\nHome » Albisteak » Astiberri » 2018ko Asti Lekuko eguna, egun ederra ikastolako familiekin\n2018ko Asti Lekuko eguna, egun ederra ikastolako familiekin\n8 Eka, 2018 in Astiberri by Admin\nDakizuenez, aurreko igandean, ekainak 3, Asti Leku eguna ospatuko genuen ikastolan. Hurrengo ikasturtean ikasketa bidaia egingo duten ikasleek euren familien laguntzaz antolatutako ospakizun honetara hurbildu direnek jardunaldi ederra igaro zutela jakinarazi digute.\nEskerrik asko antolatzaileei egun luze honetan egindako lanagatik!\nHurbildu ez zinetenok Asti Leku egunaren zati bat ikus dezazuen hona hemen argazki sorta bat.\nASTI LEKU EGUNA 2018/ARGAZKIAK\nEta egon zinetenok gonbidatu nahi zaituztegu zuen argazkiak gurekin partekatzera; sartu estekan eta igo nahi beste. Eskerrik asko!


Donostia 2016ren inaugurazioa: gastua ez dago argi | Donostiaren 2016 ertzak\nHasiera » Alderdi politikoen 2016 » Donostia 2016ren inaugurazioa: gastua ez dago argi\nAtalak: by Gorka Bereziartua Alderdi politikoen 2016, Inaugurazio ekitaldia\nHansel Cerezak zuzendutako ikuskizuna Donostia erdiaren kritiken jo-puntuan egoten hasi zenean inaugurazioaren kostuei buruzko lehenbiziko datua argitaratu zen. 660.000 euro kosta zela irakurri genuen orduan Diario Vascon publikatutako albiste labur batean. Ordu erdiko ikuskizuna zela kontuan izanda, 22.000 euro minutuko.\nBaina Ahal Duguren galderari erantzunez Gipuzkoako Foru Aldundiak emandako azalpenetan zera irakurtzen dugu: “urtarrilaren 20tik 24ra bitartean egindako inaugurazio ekitaldiek 1.456.521 euroko kostua izan dute”. Noski, ez dira Cerezaren ikuskizunaz bakarrik ari, inaugurazio ekitaldi guztiez baizik. Baina…\n… Aldundiak ondoren gastuen xehetasunak ematen ditu eta guztien batura egin ondoren, Ahal Duguk dio 2.825.046 eurokoa dela emaitza –sarean publiko egin duten dokumentuko zenbakiak batuta laugarren zenbaki bat ateratzen da, 2.807.239 euro–.\nBestalde, xehetasunei erreparatuz, Cerezaren ikuskizunaren benetako kostua hasieran esandakoa baino garestiago atera dela ondorioztatzen da: 800.053 euro, “inaugurazio ekitaldia diseinatu eta sortzea” eta “inaugurazio ekitaldiaren ekoizpena” kontzeptuak batuz gero.\nAhal Dugu: “Informazioa ez da nahikoa”\nJasotako dokumentuan ematen den informazioa ez du nahikotzat Ahal Duguk. “Ez dakigu zein irizpideren arabera ematen den ekitaldi batzuei buruzko informazioa eta beste batzuei buruzkoa ez; ezta zergatik kasu askotan ez dakigun gastu jakin batek zeri egiten dion erreferentzia”.\nAlderdi moreak onartezintzat jo ditu inaugurazioko gastuei buruz emandako azalpenak eta zuzentzeko eskatu die erakunde arduradunei, “gizarteak eskubide osoa baitauka diru publikoa zertara bideratzen den jakiteko”.\nIa 15.000 euro gastatu ziren 2016aren inaugurazioko catering-ean | Donostiaren 2016 ertzak - […] gain, Itxasok gogora ekarri du 800.052 euro gastatu zirela ekitaldian bertan (martxoan konfirmatu zen zenbaki hori Ahal Duguk egindako…


Peru Magdalena durangarrak 'Egia esan' bere lehenengo nobelea kaleratu dau - bizkaie.biz\nPeru Magdalena durangarrak 'Egia esan' bere lehenengo nobelea kaleratu dau\nBizkaie! 2013-05-22 14:32 Kulturea\nAitatasunaren inguruguko gogoetea dau ardatz Peru Magdalena idazle durangarraren Egia esan (Elkar) liburuak. Hauxe dau bere lehenengo nobelea.\nAita desagertu zanetik Kimu semea barruko puzzlea berregin eta aitaren zuztarretaraino heldu guran dabil. Aitak Mongoliara aspaldi egindako bidaia berregiten dau protagonisteak, harek orduan idatzitako koadernu baltza lagun. Arri aita zoroa, artistea,ganorabakoa, bizizalea zan, haren errastuari segiduten, norbere barruraino doan bidaia hasiko dau Kimuk.\nNarrazioanagaz bat eginda, mueta testuak erabili ditu egileak, tartean, kantak, poemak, eta jentearen lekukotasunak. Holan, beste gai batzuen ganean hausnartzeko aukerea izan dau Magdalenak, berbarako, filosofia, erlijinoa eta arteari buruz.\nPeru Magdalena Arriagak (Durango, 1980) beste hiru liburu ditu argitaratuta: Lile narratiban, Hutsik poesian, eta ume literaturan, barriz, Ilania album ilustraua eta Katixa eta Txomintxo eta Perutxoren ipuinak. Txaman bandearen sortzaileetakoa da. Pintura erakusketak egin ditu, eta 2d1 proiektuan lanean dabil gaur egun.


Berlingo Korrika 17 Brandenburgeko Atearen aurrean abiatzeko prest (argazkia BerlinEE)\nKorrika 17 joan den ostegunean abiatu zen Trebiñutik, eta pausoz pauso Euskal Herrian zehar bidea egiten ari den bitartean, Diasporako euskaldunek Korrika sinbolikoak antolatu dituzte nonnahi, munduan zehar ere euskararen aldeko oihua zabaltzeko. Aurten Korrika lehen aldiz antolatu duten bi euskal etxe Sydneyko Gure Txoko eta Berlingo Euskal Etxea izan dira. Brandenburgeko Atetik eta Sydneyko Badia ederretik datoz argazkiok. Datozen egunotan segituko dugu leku gehiagotako informazioa ematen.\nBerlin, Alemania/Sydney, Australia. "Euskararen aldeko oihua Berlinen ere!" entzun zen iragan larunbatean, Berlingo Euskal Etxeko presidentea den Ainhoa Añorga Osak dioskunez. Korrika Berlinera ez ezik, Alemania osora heltzen zen lehenengo aldia zen eta euskal etxeak deiturik 150 lagundik gora bildu ziren Brandenburgeko Ate ezagunaren aurrean. "Turista eta berlindarren artean ikusmin handia sortu du Korrikak eta hauetako asko gerturatu ziren galdetzera ekitaldiaren esanahiaz", azaltzen digu Ainhoak. Ordubiak pasata abiatu zen lasterketa, megafoniadun furgoneta batek eta Korrika 17ko petoa soinean zuten elkarteko hainbat kidek gidatuta.\nLekukoaren lehenengo txanda euskal jatorrizko berlindar umeek eraman zuten. "Euskararen aldeko leloak botaz eta musikak lagundurik astiro-astiro joan zen lagun multzoa Unter den Linden kale ezagunean zehar. Friederichstraße-ra heltzean Berlingo Korrikarako beren beregi egindako egurrezko lekukoa eskuz aldatu zen eta Freie Unibertsitatean zein Euskal Etxeak antolatzen dituen euskara ikastaroetako ikasleek hartu zuten", dio Ainhoak.\n[Berlingo umeak lekukoaren lehendabiziko txanda egin zuten (argazkia BerlinEE)]\nLasterketa Humboldt Unibertsitateraino heldu eta buelta emanez Brandenburgeko Atera hasi zen atzera. "Humboldt Unibertsitatearen parean lekukoa Euskal Dantzetako ikastaroko kideek hartu zuten eta Friederichstraße parean Euskal Etxeko ordezkaritzak hartu zuen azken txanda. Pariser Platz-era heldu aurretiko metroak emozioz beteak izan ziren eta euskara zein Korrikaren aldeko oihuak indartu egin ziren", gogoratzen du euskal etxeko presidenteak.\nBerlingo ume euskaldunak\nUne zirraragarrienetako bat lasterketa ondorengo mezu irakurketa izan zen. Maite eta Adei izan ziren hizlari, euskal jatorriko haur berlindarrak. Testu bat irakurri zuten, euskaraz eta alemanez, euskara bultzatzearen beharra azpimarratuz eta egun Euskal Etxeak antolatzen dituen ekimenak gogoratuz.\n"Ekitaldia amaitzeko, Ingo Drostel, aspalditik Gernika Deutsch-Baskischer Kulturverein-Euskal Etxea Berlin-eko kidea den lagunak hitza hartu zuen, Korrikan parte hartutako guztiei eskerrak emanez eta Euskal Etxeak antolatuko dituen ekimenetan parte hartzera animatuz". Lasterketaren ondoren Euskal Etxeak antolatu zuen afarira bildu ziren korrikalariak.\nEuskal Etxeko kideak oso pozik agertu dira lehenengo Korrika honek izan duen arrakastarekin eta ekitaldi berri honek Euskal Etxera lagun berri asko erakarri dituelako.\nSydney-n ere euskalakari\nSydneyko euskaldunak ere Korrikaren deiari erantzunez bildu ziren larunbatean, Sydneyko Badia ederrean. Opera House eraikin ezaguna atzean utzita, korrika abiatu zen elkarteko kide eta lagunen taldetxo bat, Korrikaren petoekin jantzita. Ikurrina, pankarta eta euskararen aldeko oihurik ez zen falta izan eta australiar eta turista asko zur eta lur gelditu ziren hemen ere.\n[Sydneyko korrikalariak, atzean Opera House eraikin ezaguna (argazkia SydneyEE)]\n[Sydneyko neska-mutiko euskal australiarrek bizitzako lehen Korrika egin zuten; ziur ez dela azkena izango! (argazkia SydneyEE)]\n[Ikurrina Sydneyko badian (argazkia SydneyEE)]


urria | 2015 | Amaia DJ\nHileko artxiboak: urria 2015\nOñatiko Manexek eskatuta, Altxaturen ‘Egia gezurtzen ari dira’\n2015-10-23 -n kantari-kargitaratuta\nHainbat eskari izan dira saioan eta askotariko bideoklipak izan dira ikusgai: Oñatiko Manexek Altxatu taldearen Egia gezurtzen ari dira eskatu du; Aretxabaletako Xabik Iron Maidenen Speed of light eskatu du; Arrasateko Iratik Pitbull raperoaren International love eskatu du; Oñatiko Haizeak Hesianen Guregatik entzun nahi izan du saioan; eta Bergarako Lander Nietok Nicky Jamen El perdon eskatu du. Disfrutatu!\nAretxabaletako Markelek eskatuta, Harrobiren ‘Maldan behera’\n2015-10-16 -n kantari-kargitaratuta\nHainbat eskari izan dira saioan: Harrobi taldearen Maldan behera kantua eskatu du Aretxabaletako Markelek, Eskoriatzako goitibehera zalea den Olaiari eskainita; Antzuolako Garik Madonnaren Bitch I´m Maddona eskatu du; Bergarako Junek Rescue me entzun nahi izan du saioan, Sorkunena; Arrasateko Karenek Gatiburen Zeu, zeu, zeu eskatu du eta Arrasateko Irati Agirrek David Guettaren Lovers on the sun jartzea nahi izan du saioan. Bideoklip horiek guztiak daude ikusgai bideoan!\nMatienako Ibonek ‘Euritan dantzan’ eskaini die Inharri eta Eiderri\n2015-10-06 -n kantari-kargitaratuta\nHainbat kantu eskari izan dira saio honetarako ere: Imagine Drangons taldearen Roots eskatu dute Whatsapp bitartez; Matienako Ibonek Gatiburen Euritan dantzan eskaini die Inharri eta Eiderri; Chayanne abeslariaren Madre tierra ere eskatu dute; Oñatiko Añes gazteak Josu Zubiaren Argazkietan bezala eskatu du; eta Bergarako Lander Nietok OMIren Cheerleader eskatu du.\nGogoratu saioa egubakoitzetan 22:00etan eskaintzen dela Goiena telebistan.


Inmaculada Gutiérrez García andreak hartu zuen parte, maisu-maistren kidegoan sartzeko txanda irekiko hautapen prozedura batean, Haur-Hezkuntza gaztelaniaz eta Haur-Hezkuntza euskaraz espezialitateetan, Giza Baliabideen Zerbitzuko zuzendariaren apirilaren 4ko 1156/2018 Ebazpenaren bidez onetsitako horretan. Ebazpen hori aldatu zen urtarrilaren 22ko 260/2019 Ebazpenaren bitartez.\nHautapen prozesuan, Hezkuntza Departamentuko Giza Baliabideen Zerbitzuko zuzendariaren uztailaren 24ko 2745/2019 Ebazpenaren bidez onetsi zen maisu-maistren kidegoan sartzeko hautapen prozeduraren lehiaketaldiko merezimenduen behin betiko balorazioa. Inmaculada Gutiérrez García andreak, 2019ko uztailaren 26an, gora jotzeko errekurtsoa aurkeztu zuen uztailaren 24ko 2745/2019 Ebazpenaren aurka.\nOposizio-lehiaketaldia bukatu ondoren, Inmaculada Gutiérrez García andrea Haur-Hezkuntza euskaraz espezialitateko praktiketako funtzionario izendatu zuten, Hezkuntza Baliabideen zuzendari nagusiaren abuztuaren 30eko 3042/2019 Ebazpenaren bidez.\nHezkuntzako kontseilariaren abenduaren 16ko 331E/2019 Foru Aginduaren bidez, gora jotzeko errekurtso bat baietsi zen, Inmaculada Gutiérrez García andreak jarritakoa Hezkuntza Departamentuko Giza Baliabideen Zerbitzuko zuzendariaren uztailaren 24ko 2745/2019 Ebazpenaren aurka. Ebazpen horren bidez onetsi zen Nafarroako Foru Komunitateko Administrazioaren zerbitzuko maisu-maistren kidegoan sartzeko hautapen prozeduraren lehiaketaldiko merezimenduen behin betiko balorazioa.\nForu agindu horrek Hezkuntza Departamentuko Langileen Araubide Juridikoaren Zerbitzuari agintzen dio Inmaculada Gutiérrez García andrearekin loturiko jarduketak atzera eramateko, Hezkuntza Departamentuko Giza Baliabideen zuzendariaren ekainaren 26ko 2370/2019 Ebazpena argitaratu zeneko momentura arte eraman ere (ebazpen horren bidez onetsi zen merezimenduen behin-behineko balorazioa). Halaber, ebazpen horrek agintzen duenaren arabera, interesdunari eskatu behar zaio “alegatutako tituluaren ikasketa-espedientea” zuzentzeko aipatu ebazpenean ezarritako epean, merezimendua baloratzearren, kasua bada.\nAurrekoaren ondorioz, zuzenketak egiteko ofizioa jakinarazi zitzaion Inmaculada Gutiérrez García andreari 2020ko urtarrilaren 16an, eta 10 egun balioduneko epea eman zitzaion betetzeko.\nInmaculada Gutiérrez García andreak zuzenketak egiteko idazkia aurkeztu zuen 2020ko urtarrilaren 17an. Ikasketa-espedientea jasotzen da bertan. Irakasleak Hautatzeko eta Lanpostuak Betetzeko Zerbitzuari igorri zitzaion espedientea, eta horrek 1,2500 puntu eman zizkion ikasketa-espedientearengatik. Horrenbestez, errekurtsogileak lehiaketaldian lorturiko amaierako puntuazioa hau da:\nPuntuazioa, guztira: 8,9748 puntu (I. atala, “Irakasle lanetan izaniko esperientzia”: 6,7248 puntu. II. atala, “Prestakuntza akademikoa”: 1,2500 puntu. III. atala, “Beste merezimendu batzuk”: 1,000 puntu).\nDeialdian ezarritakoarekin bat, puntuazio horrekin gehi oposizioaldian lorturikoarekin (8,2675 puntu), puntuazio bateratua hau izanen da: 8,5504 puntu.\n1. Inmaculada Gutiérrez García andreari 1,2500 puntu esleitzea Giza Baliabideen Zerbitzuko zuzendariaren apirilaren 4ko 1156/2018 Ebazpenaren bidez onetsitako hautapen prozesuko merezimenduen baremoko 2.1 atalean (Alegatutako tituluaren ikasketa-espedientea), Haur-Hezkuntza euskaraz espezialitatean.\n2. Oposizio-lehiaketan, amaierako puntuazio hau ematea Inmaculada Gutiérrez García andreari Haur Hezkuntza euskaraz espezialitatean: 8,5504 puntu.\n3. Ebazpen hau igortzea Idazkaritza Tekniko Nagusira, Langileen Araubide Juridikoaren Zerbitzura, Irakasleak Hautatzeko eta Lanpostuak Betetzeko Zerbitzura eta interesdunari, behar diren ondorioak izan ditzan.\n4. Ebazpen hau Nafarroako Aldizkari Ofizialean argitaratzea, adieraziz ebazpen honek ez duela administrazio bidea agortzen eta haren aurka gora jotzeko errekurtsoa aurkezten ahalko dela hilabeteko epean, argitaratu eta biharamunetik hasita.\nIruñean, 2020ko otsailaren 21ean.–Langileen Araubide Juridikoaren Zerbitzuko zuzendaria, Javier Lacarra Albizu.\nIragarkiaren kodea: F2002933


Aldaketak izango dira trafikoan abenduaren 24ko arratsaldean\nAlbisteak 23 Diciembre 2019\nAbenduaren 24an Mari Domingi eta Olentzero etorriko dira Oriora, zimitorio azpiko arkupera. Horregatik, arratsaldean, herriko sarrera-irteerak moztuta egongo dira ongietorriak eta kalejirak irauten duen bitartean.\nBeraz, arratsaldeko 17:15ak ingurutik 19:30ak bitartean, herriko sarrera eta irteera hondartzako bidetik egin beharko da.\nUdalbatzarrak ohiko bilkura egingo du ostegunean, abenduak 26\nAlbisteak 20 Diciembre 2019\n1.- Irakurri eta onartzea, egoki bada, udalbatzarraren 2019ko azaroaren 28ko ohiko bilkurako aktaren zirriborroa.\nEguberriak direla-eta, urteko azken bi asteetan etxeko hondakin handiak biltzeko zerbitzurik ez da egingo Orion.\nGarabide elkartea elkarlanean ari da Mexikoko nawat hizkuntza-komunitatearekin\nAlbisteak 19 Diciembre 2019\nOrioko Udalak diruz laguntzen du Garabide elkartearen jarduna eta, besteak beste, Mexikoko nawat hiztunekin elkarlanean egiten ari diren lana laguntzen du horrela.\nGarabide eta Emun ari dira Tosepan izeneko kooperatiban hizkuntza-plana ezartzen laguntzen, Euskal Herriko esperientzietan oinarrituta. Horretarako, bi erakundeotako kideak bertan izan dira, Mexikoko Puebla estatuan, Quetzalan, azaroko bi astetan.\nGabonetako kultur jardueren agenda publikatu du Udalak\nHonako hau da aurtengo Gabonetako kultur jardueren agenda:\n19:30 Gabonetako kontzertua Bariko San Nikolas elizan: Danbolin Musika Eskola eta Salatxo abesbatza.\n22:00 HERRIBIL ekitaldia Karelan. Harribil dantza-taldeak antolatuta.\n10:45 Haurren kalez kaleko ekitaldia. Eskola, ikastola eta Danbolineko haur, irakasle eta gurasoak kantari arituko dira kalez kale, Ikastola ondoko plazan hasita.\n11:00 Tonbola plazan, Ikastolako DBHko ikasleek antolatuta.\n17:30 Mari Domingi eta Olentzeroren etorrera zimitorio azpiko arkupera, Lera taldeak antolatuta.\nAlbisteak 16 Diciembre 2019\nAlbisteak 12 Diciembre 2019\nAlbisteak 04 Diciembre 2019\nAlbisteak 02 Diciembre 2019\nSanikolasak pasa eta gero hasiko dira Aita Lertxundi kaleko obrak\nAlbisteak 29 Noviembre 2019\nUdalak Aita Lertxundi kalea eraberritzeko lanen I. faseari ekingo dio San Nikolas jaiak bukatutakoan, abenduaren 9ko astean.\nObrari buruzko azalpenak eman dituzte gaur goizean Ainara Munduate Hirigintza batzordeko buruak eta Pilar Azurmendi udal-arkitektoak.\nAita Lertxundi, egoera txarrean\nAita Lertxundi kalea egoera txarrean dago gaur egun, 22 eta 28 zenbakien artean:\nUdalbatzarrak ohiko bilkura egingo du ostegunean, azaroak 28\nKolore morez jantzita ari dira gaur lanean Udaleko garbiketa-zerbitzuak\nOrioko emakumeon beharren diagnosia deskargatu daiteke webgunetik


2020/06/04 Zaldibiako Udala\nEuri jasaren egunean bertan hasi eta segidan egin diren lanekin konponduta geratu dira erauntsiak bideetan eragin zituen kalteak. Herenegungo Diputatuen Kontseiluak erabaki duenari buruzko jakinarazpena jaso berri dugu: Zaldibiako Udalak 32.963,80€ko zuzeneko diru-laguntza jasoko du.\n2020ko ekainaren 2ko Diputatuen Kontseiluak Zaldibiako Udalari diru-laguntza ematea onartu du. Hala, 49.974,23€-ko (BEZ barne) kostua izan duten lanei aurre egiteko 32.963,80€ jasoko dira Gipuzkoako Foru Aldunditik eta gainontzekoari (17.010,43€) Zaldibiako Udalak egin beharko dio aurre. Erauntsia ez da garai samurrenean etorri, Udalaren aurtengo aurrekontuak murrizketak eta ezohiko egoera bati aurre egiteko gastuak jasan beharko baititu.\nLaguntza eskertuz eta komunikazioan izan diren gora-beherak hurrengoan errepikatu ez daitezen eskatuz, gutuna bidali dio Eztitxu Mujika Mariezkurrena Alkateak, Imanol Lasa Ekonomia Sustapeneko, Turismoko eta Landa Inguruneko diputatuari. Izan ere, Diputatuen Kontseiluak asteartean onartu eta Udalak jakinarazpena gaur jaso badu ere, maiatzaren 27an sare sozialen eta komunikabideen bidez zabaldu zen albistea, Udalak horren berri aurrez izan gabe.\nJarraian ikus ditzakezue lanak egin ondorengo argazkiak.\nImanol Lasari Gutuna.pdf


Querdenken: pentsamendu dibergentea – Independentea\nQuerdenken: pentsamendu dibergentea\nAlemaniako egoerak, osasun-larrialdia hasi zenetik, Euskal Herriakoarekin antzekotasun asko ditu. Ez dago gain-hilkortasun nabarmenik.\n'Querdenken' mugimendua Berlinen, abuztuan. Argazkia: Jan Schulz-Weiling\n2021ko urtarrilak 25 2020ko urriak 31\nAlemaniako gobernuak lockdown deritzona egin zuen, enpresa, eskola, ikastetxe, unibertsitate, aisialdi-leku, jatetxe eta askoz gehiago itxiz. Ez zegoen Hego Euskal Herrian bezalako konfinamendu zorrotzik, baina bazeuden ez mugitzeko gomendioak eta zahar egoitzetan zegoen jendea bisitatzeko debekuak ere bai. Maskara derrigorrezkoa da dendetan eta beste leku askotan, hala nola eskoletan eta ikastetxeetan, estatu federalen artean ezberdintasunak dauden arren. Batzuetan, haurrek maskarak eraman behar dituzte gelan, beste batzuetan “soilik” korridoreetan eta aisialdirako lekuetan.\nEuskal Herrian bezala, alemanian ere Covid 19 gaixotasunaren benetako arriskua ez da inoiz berriro ebaluatu, ezagutza zientifiko berriak kontuan hartuta. Zorionez, gaur badakigu Covid 19a ez dela hain arriskutsua, martxoan uste genuenarekin konparatuta. Hala ere, Alemaniako gobernuak “bigarren olatu” bati buruzko ohartarazpen histerikoekin aurrera jarraitzen du, eta komunikabideek, salbuespen gutxirekin, ez dute zalantzan jartzen interpretazio hau, benetako gertaeretan oinarritzen ez dena.\nRobert Kennedyren hitzaldia Berlinen, ‘Querdenken’ mugimenduarekin bat. Argazkia: Jan Schulz-Weiling\nAlemanian eta Hego Euskal Herrian bezalako ordezkaritza-demokrazia batean, biztanleek parte hartzeko bi modu nagusi daude. Lehenengoa alderdi politikoak bozkatzea da, 4 urtean behin. Bigarrena kalean manifestatzea da. Baina nola funtzionatzen du bigarren eskubide horrek «pandemia» izeneko batean? Hori da, hain zuzen ere, alemaniar batzuek aurtengo apirilean egin zuten galdera, exekutibaren bidez etxeratuak izan ondoren. Udalak debekatu zituen erregistratzen saiatu zituzten manifestazioak. Baina zuzenbidezko estatu batean, batek auzitegira jo dezake, azkenean erabakia aldatu zuena, eta manifestazioak ahal bideratu zituen, inposaketa zorrotzekin. Hurrengo hilabeteetan kontzentrazioak etengabe hazi ziren, baina askotan auzitegietara jo behar izan zen berriro. Manifestaziorik handienak, zalantzarik gabe, Berlinen egin ziren, abuztuaren 1ean eta 29an. Hedabideen arabera, 17.000 eta 38.000 pertsona ginen, hurrenez hurren, baina kopuru horrek txikiegia dirudi, baita beste “0” bat gehituta ere. Bideoen uholde bat dago Youtuben, inpresio propioa egiteko. Bakearen eta askatasunaren jaialdi handiak ziren, eta batzuetan jaiak ematen zuten, manifestazioak baino gehiago. Hala ere, azken hilabeteetan urratutako eskubide guztiak berreskuratzea dute helburu, eta Alemaniako gobernuak dimisioa ematea ere.\nDemokratak garen aldetik ikusi dugu gobernuak, pandemia baten aitzakian, gure oinarrizko eskubideak urratzen dituen alarma-egoera deklaratu zuela. Eta hori gutxi balitz ere, gobernu askok uko egiten diote beren ekintzak datu zientifikoekin justifikatzeari. Argi dago zergatik. Izan ere, datu zientifikoek ez dute justifikatzen albistegietan egunero sortzen den gehiegizko beldurra. Gaineratu nahi dut, benetan pandemia hilgarriegi baten aurrean bageunde ere (zorionez, ez gaude), horrek ere ez lukeela eskubiderik eman behar gobernu batek botere-banaketarekin amaitzeko, horrek demokraziaren eta zuzenbide-estatuaren amaierak esan nahi baitu. Ezin dugu onartu erregimen feudal betean berriro erortzea, inongo babesik gabekoa, menderatze arbitrario baten aurrean.\nEgoera oso bizia izaten jarraitzen du. Irailaren 19an, larunbatean, Bavariako epaitegi batek, Alemania hegoaldean, manifestazio baten debekua baieztatu zuen. “Querdenken” izeneko –literalki “pentsamendu dibergentea”– mugimendu baketsuko abokatuen arabera, Alemaniako zuzenbide estatuaren amaieraren hasiera izan liteke. Bestalde, Alemanian badago oposizio indartsu bat, hainbat eta hainbat elkartetan antolatu diren herritar askorekin. Besoak zabalik dituzte herria defendatzeko zin egiten duten poliziei ongietorria emateko, eta ez sutan jokatzen duen gobernu bati. Gaur egun, mugimenduari babesa eman dioten hiru polizia aktibo daude. Askoz gehiago daudela susmatzen da. Espero dezagun horrela izatea.\nAsko gara eta, egunetik egunera, gehiago.


Herriak bakarrik zaindu dezake herria - - Aiaraldea.eus\nAnder Diez Muguruza\nHerriak bakarrik zaindu dezake herria\nAnder Diez Muguruza 2022-01-23 08:00\nEuskal Presoen senideei espetxera bidaiak egiten lagundu dute Mirentxin Gidariek. / A.D.\nAnder Diez laudioarrak Mirentxin gidarien inguruko iritzi artikulua plazaratu du.\nMendeetan zapaldua izanagatik, munduan zehar bizirauten jarraitzen duten gainerako herri zapalduekiko eta baita gurean injustizia jasan duten pertsona zein kolektiboekiko, herri solidarioa izan da gure herria.\nElkartasun logika honetan sortu zen Mirentxin Gidariak kolektiboa. 1978an Manu Legarreta Mungiarra atxilotu zuen Guardia Zibilak eta bere herritik 1100 kilometrora zegoen kartzelara eraman zuten preso, Algecirasera alegia. Mirentxin, Manuren emazteak, ohiko bilakatu zuen asteburuetan paketea prestatu eta garraio publikoan bertara bidaia egitea, handik eta denbora batera Aitor Elorza agertu zitzaion arte, gidari lanak egiteko prest zegoela esanez. Denbora gutxian, Aitorrek hartutako inizatiba sare bilakatu zen Euskal Herrian, 800 gidariko taldea osatu dugun arte, asteburuero asteburuero Espainia zein Frantziako kartzeletara dauden kilometroak urtzeko asmoarekin.\n22:00etan Lopidanan. Honela hasten zen bidaia-asteburua. Senideekin kafe azkarra bertako kafetegian, tortila pintxoa, gau osoa aurretik eta Murtzia jopuntuan. Mirandara heltzerako senideak lo, bisitarako indarrak gordetzen, eta gu, abestiak dioena pixkat moldatuz, buruz ikasi genuen herrien zerrenda luzea birapasatzen; Lerma, Aranda, Boceguillas, Somosierra, Tarancón, Hellín, Molina de Segura eta beste hainbat eta hainbat.\nDena ondo bazihoan, 06:00ak inguru heltzen ginen gure joaneko helmugara, Venta de Baños hotelera, Cañada Hermosa (ederrez gutxi zuen arren) inguruko atseden gune batean zegoena.Gauez gidatutako 8 orduek sabelean eragindako zuloa ez zen makala eta senideekin gosaria hartu ondoren, gidariok logelara igotzen ginen, ordu gutxi batzuk baziren ere, atseden hartzera. Senideak berriz hizketan geratzen ziren hoteleko kafetegian, gosaria hartzen zeuden hamarnaka ehiztarien artean kamuflatuak, kasu gehienetan ahoan zerabilten hizkuntzak salatzen zituen arren.\n11:30ak aldera esnatu eta orduan gu izaten ginen kafetegira jaisten ginenak, kafe eta tertulian, senideak espetxetik noiz bueltatuko itxarotera. Zorte pixka batekin espetxeak, senideen arratsaldeko bisitak goizera aldatuko zituen eta orduan, bazkal ostean bueltako bideari ekingo genion. Hala ez balitz, bazkaldu, arratsaldeko bisita amaitu arte itxaron eta ondoren hasiko genuen bidaiaren bigarren zatia, Euskal Herrira goizaldeko ordu txikitan heldu arte.\n14:00ak inguru hasten genuen bueltako bidaia. Pare bat ordu gidatu eta gero, Albaceten sartzearekin batera geldiunea. Depositoa bete, txipiroi bokata jan, ebakia hartu, hankak pixka bat luzatu eta aurrera. Hurrengo geldiunea Boceguillasen izaten genuen eta bertan Cordoba eta Granadatik zetozen furgonetekin egiten genuen topo sarritan. Merienda-afaria senideek mahai gainera ateratakoekin eta dena ondo joatekotan, 23:00ak inguru Lopidanan.\nSenideek bertan hartzen zituzten berriro Euskal Herriko txoko desberdinetara bueltatzeko haien kotxeak. Guk, ordea, Gasteizera joan beharra genuen, furgoneta utzi eta gure kotxea hartzeko, azkenean goizaldeko ordu bata aldera Laudion amaitzeko gure asteburuko bidaia luzea. Guri urtean bitan tokatzen zitzaigun deskribatutako bidaia egitea eta orain, atzera begiratuta, anekdota moduan datozkit Espainiako hegoaldera bidean emandako asteburuak. Senideen errealitatea, aldiz, oso desberdina izan da. Batzuk asteburuero, beste batzuk bi astero edo hilabetero. Urte luzez eman dute ibilbide hau egiten haien alaba, bikote edo gurasoekin 40 minutuko kristala eta 90 minutuko bisean bisekoa izateko.\nErrealitate honek, egunerokora eraman ditzazkegun ikasketak eskaini dizkigu; injustizien aurrean posizioa hartzen eta helburu edota erronka handiak lortzeko bidean, txikia bada ere, gure aletxoa jartzen. Plazera izan da kolektibo honen parte izatea eta sentitzea.\nHerriak bakarrik zaindu dezakeelako herria. Gora Mirentxin gidariak!


Getxo - Euskara - Zerbitzuak - Gotzon Elortzaren dokumentalak\nGotzon Elortzaren dokumentalak\nGetxoko Udalak, Bizkaiko Foru Aldundiak, Uribe Kostako mankomunitateak, Gernikako Udalak eta Bermeoko Udalak Gotzon Elortza (Bilbao, 1923) zinegileak egindako hiru filme - Aberria (1963), Ereagatik Matxitxakora (1963) eta Bermeotik Gernikara (19?)- berritu zituen 2010ean.\nFilmak, frankismoaren garai gogorretan izkutuan filmatu zituen Gotzon Elortza getxoztarrak Parisen bizi zela. Pelikula hauek, Euskadiko filmategian zeuden gordeta eta Filmategia ez zen ausartzen berriztatzen.\nFilmeek zuten garrantzia ikusita, hauek zaharberritzea merezi zuela ikusi zen.\nZaharberritze lanak, Bartzelonako laborategi batek egin zituen eta argi geratu da euskaraz pentsatu eta egindako lehen dokumental hauen balioa\n- Arlo historiko-etnografikoa: Gotzon Elortzaren filmeek, Bizkaiko kostaldeko eta Busturialdeko herrien errepasoa egiten dute, batez ere. Getxoko, Gernikako, Bermeoko hainbat paraje, herritar eta lanbideen ikuspegi zabala eskaintzen du, eta beste hainbat herrietako (Armintza, Lagako hondartza, Bakio, Mundaka…) ikuspegia erakusten du. Ereagatik Matxitxakora (1960) eta Bermeotik Gernikara (19?) filmeek joan den mendeko 60ko hamarkadan Bizkaia nolakoa zen ikuspegia eskaintzen dute. Aberria (1963) filmean, berriz, Valentin Enbeita eta Jon Lopategi Bertsolariak eta Victor Olaeta dantzaria azaltzen dira; guztiak, euskal kulturaren munduan, eta Bizkaian batez ere, garrantzia izugarria izan duten pertsonaiak.\n- Hizkuntzaren ikuspegia: Gotzonen lan hauek garrantzia izugarria dute euskalgintzaren arlora begiratuta. Euskaraz pentsatutako eta ekoiztutako lehenengo dokumentalen aurrean gaude. Gerra zibilaren aurretik “Au Pays des Basques” filmean adibidez, bertsolariak eta abeslariak entzun daitezke euskaraz kantatzen baina filma frantsesez egindakoa da eta intertituloak hizkuntza horretan daude idatzita.\n- Zinearen ikuspegia: Gotzon Elortzak 16mm.-tan errodatu zituen bere filmak. Pelikula mota honek kalitatea bermatzen du, eta Elortzaren kasuan nahiko ongi gorde da irudien kalitatea. Argazkilaritza ederki menperatzen zuela nabarmena da, irudiek argi aldetik duten kalitateagatik. Bizkaia bukoliko eta baserri girokoa soilik islatu zuen bere filmeetan. Film hauek, gainera, ez ziren modu ohikoan egin. Elortza Parisen bizi zen garai hartan eta bere kamararekin muga zeharkatu eta filmak errodatzen zituen. Modu amateurrean eginda zeudenaren adibidea, filmeetako ahotsa Gotzon Elortzarena berarena dela da.


Inportatu eta esportatu Vladivostok Errusiar Federazioko bizilagun ez direnek ordainketa - Inportatu eta esportatu Vladivostok\nErrusiako Federazioko zerga agintaritzetan erregistratuta ez dauden atzerriko pertsonei, aduana eta bestelako ordainketak kontabilizatzeko prozesua, horien kobrantza esku utzita aduana agintariek, aduana-agintariei identifikazio informazioa eman behar zaie, hau da:\natzerriko pertsona juridiko batentzat:\nerregistroaren herrialdeko bi digituko kodea (erregistroaren herrialdearen letra kodea (kokapena) munduko herrialdeen sailkapenaren arabera, Aduana Batasunaren Batzordearen 20eko irailaren 2010ko Erabakiak onartua, 378. zenbakia) , adibidez "CN" (Txina);\nzergadunaren kodea erregistroaren herrialdean edo horren baliokidea atzerriko estatu bateko legeriaren arabera, adibidez "123456789";\nEra berean, gomendatzen diegu pertsona horiei balio horiek adieraztea ordainketa dokumentuaren "ordainketaren xedea" eremuan "/// CN inprimakian; 123456789 /// ".\nerregistroaren herrialdeko bi digituko kodea, adibidez "BY" (Bielorrusia);\natzerriko norbanakoari edo estaturik gabeko pertsona bati buruzko informazioaren identifikatzaile motaren bi digituko balioa (Errusiako Ogasun eta Finantza Ministerioaren 4ko azaroaren 12ko 2013n zenbakiaren aginduaren 107. eranskinaren arabera), adibidez "08 "(atzerriko herritar baten pasaportea edo lege federalak ezarritako edo Errusiako Federazioaren nazioarteko itun baten arabera aitortutako beste dokumentu bat atzerriko herritar baten nortasun agiri gisa);\nseriea (baldin badago) eta atzerriko pertsona fisiko edo estaturik gabeko pertsona baten nortasun agiriaren zenbakia, adibidez "D1234567".\nHalaber, gomendatzen diegu pertsona horiei balio horiek adieraztea ordainketa dokumentuaren "ordainketaren xedea" eremuan "/// BY; 08; D1234567 ///" inprimakian.\nBalio horiek bakarrak dira atzerriko pertsona juridiko eta pertsona fisiko bakoitzarentzat.\nGoiko informazioa adibide gisa ematen da.\nOhar. Errusiako Federazioko zerga agintaritzetan erregistratutako pertsonei dagokienez, aduana eta bestelako ordainketak ordaintzeko helburuarekin duten identifikazio balio nagusia zerga zergadunaren identifikazio zenbakia da (zerga zergadunaren identifikazio zenbakia).\nDuela urtebete argitaratuatik biadministrator2018


topic_facet:"Mekanizazioa (Heziketa Zikloa). Erdi maila" topic_facet:"Elektrizitatea eta automatismo elektrikoak (Modulua)" topic_facet:"Fabrikazio Mekanikoa (Lanbide Arloa)" topic_facet:"Linea automatizatuen muntaia- eta mantentze-lanak (Modulua)" author_facet:"Urresti, Igor" author_facet:"IMH Makina Erramintaren Institutua"\nProposatutako gaia: Mekanizazioa (Heziketa Zikloa). Erdi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Fabrikazio Mekanikoa (Lanbide Arloa) Proposatutako gaia: Linea automatizatuen muntaia- eta mantentze-lanak (Modulua) Egilea: Urresti, Igor Egilea: IMH Makina Erramintaren Institutua\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazioa eta mantenimendua (Lanbide Arloa) 1 Lanbide Heziketa Linea automatizatuen muntaia- eta mantentze-lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Muntaia- eta mantentze-lan elektriko/elektronikoak (Modulua) 1 Sistema automatizatuak (Modulua) 1 Sistema sekuentzial programagarriak (Modulua) Guztiak ikusi ... gutxiago ...\n1 Elhuyar Hizkuntza Zerbitzuak 1 Euskadi (Autonomia Erkidegoa). Hezkuntza, Unibertsitate eta Ikerketa Saila IMH Makina Erramintaren Institutua 1 Navarro, Francisco Urresti, Igor


Zuraide | Lapurdiko San Mixel Garikoitz parropia\nIduri ohantze batean etzana, Jondoni Jakobe-ren elizaren inguruan bildua, dena perdagailu itzulian. Lehengo Konpoztelarateko bideko pausa leku horrek emeki emeki hedadura eta molde berritze asko aurkitu ditu. Egun Zuraide-ko herriak dauzka 1.100 lagun ; izaitekotz jendetze gaztea (%-etarik 23 : 25 urtez petik) ; jendetzea beti emendatuz ari.\nOrai arte laborantza eta hazkuntzari emana ; bainan sail hori ttipituz ari, etxaldeak haundituz doatzilarik. Bainan ere kanpotiar eta bakantzatiarreri ongi etorria egina zaiote hortarako moldatu kanping, kirolategi, otel eta gaineratiko muntadureri esker. Herrian berean : lumako kabala hiltzeko toki bat, eta haragitegia apailatzeko hiru barne berezi. Bertze asko lan-bide aurkitzen da harrobi ta abar.\nLehen maileko haurren eskola : 110 ikasle herriko bi eskoletan. ; bi klase eskola publikoan, lau klase eskola katolikoan. Bigarren mailean, 80 haur eta gaztetxok hartzen dute Kanboko, Sepenreko bidea, edo oraino Uztaritzeko, Baionako edo Donibane Lohitzuneko lizeorako bidea. Kultura edo kirol mailean berdin, baira muntadura balios asko arras hautak : igerika leku bat, golf et-abar.


Free chat Itaituba. Ausazko arrotz doan txateatu berehala Itaituba tik.\nFree chat Itaituba\nOngi etorri Chatroulette ItaitubaEdozein lekutan, munduko pertsona aleatory bat konektatzeko. Chatroulette Itaituba dezakezu honako aukeren artean aukeratu:- Guztiak pertsona mota Itaituba doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nItaituba hirien zerrenda:


Hiri Galduak etxeko taldea Willis Drummondekin batera arituko da gaur - Goierriko Hitza : Goierriko Hitza\nIa bi urtez zuzeneko emanaldirik eman gabe egon ostean, Urretxuko eta Zumarragako Hiri Galduak taldea taula gainera igoko da berriz, gaur arratsaldean. Willis Drummond baionarrekin batera egingo dute urteko azken kontzertua, Zelai Arizti aretoan.\nHiri Galduak Josu Calvoren proiektu pertsonal moduan jaio bazen ere, laster hartu zuen talde itxura, herriko beste musikari batzuk proiektura batu zirenean. Taldeak bi lan ditu argitaratuta: Paititi (2017) eta Ertzak (2019). Sortu zenetik gaur arte taldeak garapen bat izan du, bai kideen aldetik, baita musikari dagokionean ere. Josu Calvo taldeko gitarra eta ahotsak esan duenez, «gaur egun lau kidek osatzen dugu taldea: Aitor Carrascok (bateria), Aitor Urteagak (baxua) eta aurtengo fitxaketa berria den Iñaki Beruetek (gitarra eta ahotsa».\nMusikari dagokionean ere garapen nabarmena izan du lehenengo lanetik bigarrenera. «Hasierako abestiak akustikoagoak ziren, oso garbiak. Orain pop-rock edo power-pop estilora gerturatu gara banda moduan». Euren abestiek gai askori buruz hitz egiten dute, «askok egoera pertsonalak deskribatzen dituzte, badaude musikarien egoerarik buruz hitz egiten dutenak, eta baita gai sozialak ere».\nGaur arratsaldeko kontzertua «aukera polita» da taldearentzat. Ertzak diskoa herrian aurkezteko baliatuko dute emanaldia, «2019an Durangoko Azokan aurkeztu genuen, eta 2020 hasieran hiru bat zuzeneko eman genituen. Gero pandemia iritsi zen, eta dena bertan behera gertatu zen», gogoratu du Calvok.\nOrdu erdiko saioa prestatu dute gaurko. «Bi diskoetako abestiekin nahasketa bat egingo dugu. Amaieran sorpresaren bat ere egongo da». Datorren urteari begira zuzeneko gehiago eman eta lan berriren bat grabatzeko asmoa dutela ere jakinarazi du.\nWillis Drummond-ek, bere aldetik, modu akustikoan egingo du gaurko emanaldia. Ohiko erritmo frenetikoa alde batera utzi eta formatu intimoagoan etorriko dira. 19:30ean Hiri Galduak-ek irekiko du emanaldia Willis Drummond-ek jarraituta.


Betelu, Azkarate eta Balerdi tontorraren bista (Nafarroa) :: 3DIGITALA\nBetelu, Azkarate eta Balerdi tontorraren bista (Nafarroa)\nLehen planoan Betelu dago. Bere etxeen artean, San Pedro Elizako dorrea eta Apeztegi-zarra dorretxea nabarmentzen dira. Irudiaren eskuinaldean, urrutian, agertzen den mendi-mazelan, Azkarate kontzejua agertzen da. Azgazkia menderatzen duen mendia, Balerdi tontorra da, bere 1.195 metroko altuerarekin.\n2478 x 2449 pixels\ntoponimoa: > NAVARRA > BETELU > BETELU\nhitzak: Betelu Azkarate Navarra Araitz bailara Balerdi tontorra Aralar mendia mendi tontor herri kontzeju San Pedro Eliza San Pedro eliza Apeztegi-zarra Apeztizaharra Apeztizarra dorretxe paisaia natura eguzkitsu Malloak


Qijiang konderria - Wikipedia, entziklopedia askea.\nQijiang Konderria (綦江县 txinera sinplifikatuz), Chongqing osatzen duten konderrietako bat da. 2006ko erroldaren arabera, 950.000 biztanle bizi ziren 2.182 kilometro koadroko azaleran, hortaz, barrutiaren dentsitatea 435 biztanle/km2 da.\nBarrutiaren mugak honakoak dira: Banan Barrutia iparraldean, Wansheng Barrutia ekialdean, Jiangjin Barrutia mendebaldean, eta Guizhou probintzia hegoaldean.\n(Txineraz) Qijiang Konderriko gobernuaren webgunea.\nMultimedia: Qijiang District\n2012an sortutako lekuak


Aski D A Gezurrekin! Probintziak O Hitzar Me N Ak Ez Du Bereak Egin! Ez Dezakegu Inork Itzal Deza N Utz!\nJudul Asli: ASKI DA GEZURREKIN! PROBINTZIAKO HITZARMENAK EZ DU BEREAK EGIN! EZ DEZAKEGU INORK ITZAL DEZAN UTZ!\nDiunggah oleh LABIKEA\nDeskripsi: ASKI DA GEZURREKIN! PROBINTZIAKO HITZARMENAK EZ DU BEREAK EGIN! EZ DEZAKEGU INORK ITZAL DEZAN UTZ!\nsimpanSimpan ASKI DA GEZURREKIN! PROBINTZIAKO HITZARMENAK EZ DU... Untuk Nanti\nASKI D A GEZURREKIN! PROBINTZIAK O HITZAR ME N A K EZ DU BEREAK EGIN! EZ DEZAKEGU IN ORK ITZAL DEZA N UTZ!\nAurrekoetan jakinarazi dizuegu azken lan erreformak zuzenean erasotzen diela langileen eskubideei. Erreforma honek errotik aldatu du egun arte ezagutu dugun negoziazio kolektiboaren eredua. Langileok negoziazio kolektiborako eskubiderik gabe utzi nahi gaituzte. ELA sindikatuak banatu duen informazioorrian adierazi du erreformaren ezarpenei men egiten diela eta aukera bakarra enpresaz enpresa negoziatzea dela. Ezkutatzen ari dira ere, aurre ez egitea erabaki duen erreforma horri esker (onartu duena) eta enpresa estatu mailakoa baldin bada, ezar diezaiguketela dagokion enpresan, estatu mailan negoziatu dutena. Ez dakigu nolatan, ELAk honelakoa b o ta ond oren, lasai-arraio gera daitekeen, jakin badakielako, erreforma bere egitea eta berau onartzea ez o beditzearen aurkakoa dela. ELAk esparru p olitikoari hainbestetan eskatzen dion eta enpresa eta negoziazio mailako bere jarduera esparruan horren gutxi erabiltzen duen desobedientzia hain zuzen. LABek berresten du badela alternatiba! Horretxegatik deitu zuen greba orokorra gehiengo sindikalak. Egin ditugun greba bakoitza eta guztiak Ma drilen ezarpenei aurre egiteko deitu genituen. Esan, esan genuen, egunez egun b orrokatu behar zela gure eskubideen alde eta lan erreforma ezar liezaguketen eragozteko. Helburu horretan irten ginen kalera euskal langileok. Kezkagarria da ELAk argi ez jakitea zergatik egin zituen. LABek babestuko du negoziazio kolektiboaren berezko esparrua Euskal Herriarentzat, negoziazio esparru guztietan: intersektorialean, sektorekoan eta enpresakoan. Eta babestu, greba egin eta aurreko egunetan, greba egunetan eta ond orengo egunetan babestuko ditu ere, gure eskura erabiliz. dauden baliabide guztiak\nEZ DIEZAGUTELA ZIRIRIK SAR, ENPRESAKO HITZAR MENAK EZ DIRA IRTENBIDEA! LABek betidanik esan du probintzia mailako hitzarmenak sektoreko langile guztien baldintzak (guztientzako hitzarmena) arautzen dituen oina dela eta enpresako hitzarmenak pro bintziako hitzarmenean arautzen dena hobetzeko bitartekoak direla. Hortaz, bi negoziazio esparruak osagarriak dira (probintziakoa eta enpresakoa), baina enpresakoa ez da inoiz pro bintziako hitzarmenek jasaten duten erasoen irtenbide. Beraz, LABek berresten du enpresako hitzarmenak ez direla bide bakarra. Ez dira inoiz horrela gertatu, ez eta oraingoan ere. Probintzia mailako hitzarmenak galtzen eta estatu mailako hitzarmenak ezar diezaguten uzteak sektore honetako milaka eta milaka langile negoziazio esparrurik gabe uztea dakar berekin, lan harremanak banan-banangoak izatea dakar. LABek ez du inondik inora honelakorik onartuko. Madriletik datozen eraso guztiak gerarazteko bide bakarra langile guztion antolakuntzan eta baterako borrokan datza. Gure eskubideen aldeko, GUZTIO N AK diren eskubideen aldeko b orroka piztu behar dugu (hamaika urtetan eta guztion ahaleginari esker irabaziak) ! Nahiz enpresa handietan nahiz txikietan lan egiten badugu ere. Eta horri esaten zaio: PROBINTZIAKO HITZARMENARI EUTSIKO ZAIO N ARTE, HURA BABESTU ETA BORROKATU! ! ! Balio izan dezala, gutxieneko erreferentzia gisa, berau hobetzeko behar besteko indar harremanak dituzten enpresentzat! Ez gaitezke segadan eror eta ez dezakegu gure eskubideen defentsa nork bere burua\nsalba dezala! batean bihurtu. Euskal Herrian badakigu zer den borrokatzea eta ezarpenei garaitzea. . Ez dezagula ahaztu! ZELAN? - Sektore guztientzat lanbide arteko akordioa edo sektoreko esparru-akordioa: helburu horretan, urriak 18 zituenean, deitu genituen gainontzeko sindikatuak eta patronala. Akordio hauen helburu nagusia pro bintziako hitzarmenak estatuko akordioez babestea da. Guztiz legezkoa da, eta ELAK badaki. Zergatik ez dio inolako baliorik ematen honi eta LAB deskalifikatzen du, erreforma ez du gula irakurri esanez? Ba ez dutelako agerian laga gura pro bintziako hitzarmenen desagerpena eta estatu mailakoak ezartzea ez zaiela axola. Ezartzeko garaian, enpresako hitzarmenek Probintziako hitzarmenei nagusitzen zaizkionez, esan behar dugu: a ) Politikoki garrantzia handia dauka patronalak eta sindikatuok akordioak lotzea, pro bintziako hitzarmenak oinarrizko erreferentzia izan daitezen, eta hori ELAk badaki. b) Enpresako hitzarmenek pro bintziakoaren gainetik egon daitezen, beharrezkoa da, enpresetan, batzordearen gehiengoarekin akordioa azpitik sinatzea. LABek ez du egingo eta konpromiso bera eskatzen diegu gainontzeko sindikatuei. Zer egingo du ELA? Bilera hartan bi elementu geratu ziren agerian: alde batetik, LABek blindatu gura duela negoziazio kolektiboaren euskal esparrua Madrilek duen ezartze ahalmenaren aurka eta bestetik, CC O O gurekin bat datorrela eta ELA eta UGT-ren iritziz, mahaia eratu behar dela eta etorkizunean erabakiko dutela zer jarrera hartu. Dena dela, guk gureari eutsiko diogu. Enpresetan aurkeztu beharreko mozioak: aurkeztuko ditugun m ozioen bi dez, enpresei eskatuko diegu pro bintziako hitzarmenean azaltzen diren baldintzak ezartzen iraun dezatela 2013ko uztailetik aurrera, erreformaren ondorioak gerarazteko, besteak beste. Probintziako Hitzarmenaren negoziazioa: guztion lan baldintzak bermatzen duen hitzarmena negoziatu. Hiru adibidetan, klausula hauek jasotzen\nwww.la b ike a .b lo g s p o t.co m\nditu: 1. Probintziako hitzarmena ez da estatu mailan negozia daitekeenaren menpe egon behar. Probintziako hitzarmenean itunduko diren baldintzek oinarrizko erreferentzia izan behar dute sektoreko langileentzat, honela, ez dadin inondik inora negozia honen azpitik. 2. Derrigorrezko arbitrajeei ez. Enpresak deslotu nahi izango balu hitzarmenean ezarria dagoenetik, beharginen ordezkaritzarekin akordioren bat adostu beharko luke. 3. Ultraktibitatea. Hitzarmen berria sinatuko ez den bitartean, hitzarmenean adostuko diren baldintzei eutsiko zaie. 4. Derrigorrezko kaleratzeei ez. Neurri hauek adostuz, gure hitzarmenei eutsi ahal izango genieke; honen edukia Madrilen adostu daitekeenaren gainetik bete beharko litzateke. Lau klausula hauek barik, adostu dezaketen guztia (GUZTIA! Baita hitzarmenak edo enpresa itunak ere) urra dezaketelako edonoiz eta ezar liezaguketelako estatuko hitzarmenek edota langileen estatutuak dioena. Puntu hauek guztiek lehentasuna izan behar dute negoziazioetan; bestela, negozia daitekeen eduki oro enpresariak bete dezake edo ez, bere gurariaren arabera. Hortaz, Euskal Herriko sindikatu guztion ardura eta betebeharra, m ota honetako pro posamenen bidez, negoziazio kolektiboaren berezko esparruaren alde egitea izango da, iruzurrik eta tranparik gabe. Langileok, LAB sindikatuarekin elkar hartuz, beti babestu izan dugu pro bintziako hitzarmena, eta Rajoyren ezarpenen edo sindikaturen baten interesen gainetik, bere horretan iraungo dugu. Ez dugu zakarrontzira b o tako horrenbeste urtetako beharra kostatu zaiguna. Gure enpresa edozein dela ere, hitzarmen zuzena gura du gu! Nahiz eta gu banantzen saiatu, badakigu gure gaitasuna talde-b orrokan dagoela.\nHERRIALDEK O HITZAR MENEN ALDE, DE N OK ELKAR HARTUZ LORTUKO DUGU!\nla b ike a @ ho tm a il.co m